Sentimen Perdagangan Melemahkan Dolar USD, Aussie Gagal Pertahankan Pengukuhan

Dagangan dolar USD lemah berikutan masih terkesan dengan tindakan Presiden Amerika Syarikat Donald Trump yang mengenakan tarif kepada beberapa negara lain dan kenyataan mengejutkan mengenai perjanjian dagang dengan China.
Trump telah mengeluarkan kenyataan bahawa beliau ingin menangguhkan perjanjiannya dengan China sehingga selepas pilihan raya AS pada tahun 2020, dan ini telah mendorong penyusutan berterusan dolar USD dan mengangkat dagangan matawang safe-haven yen dan swiss franc.
Kenyataan mengejutkan ini telah menyebabkan keyakinan untuk menamatkan perang dagang AS dan China semakin memudar serta ia turut menguatkan jangkaan bahawa Amerika Syarikat akan meneruskan rancangannya untuk melaksanakan tarif ke atas barangan China pada 15 Disember ini.
 Selain itu, House of America juga telah meluluskan satu lagi rang undang-undang sekatan yang berkaitan penindasan ke atas masyarakat Uyghur di Xinjiang oleh China. Ia bertujuan untuk mengenakan sekatan terhadap pegawai China atas pelanggran hak asasi manusia terhadap minoriti muslim.
Sementara itu, dagangan euro gagal memanfaatkan kelemahan dolar Amerika dengan diniagakan mendatar berbanding USD pada sesi Asia selepas ia mencatatkan peningkatan ke paras tertinggi mingguan.
Dolar Australia gagal mempertahankan pengukuhan yang dicapai selepas penetapan kadar faedah semalam, apabila data pertumbuhan ekonomi (GDP) Australia menunjukkan pertumbuhan sebanyak 0.4% pada suku ketiga 2019 berbanding unjuran 0.5% dan lebih rendah daripada bacaan yang direkodkan pada suku kedua sebanyak 0.6%.
Tekanan ke atas dolar Australia turut ditambah oleh ketidaktentuan dalam hubungan AS dan China berikutan kenyataan Trump dan kelulusan rang undang-undang terbaru yang boleh mencetuskan kemarahan China.


Ucapan Janet Yellen Memberi Harapan Kepada Kenaikan Kadar

Pengerusi Federal Reserve, Janet Yellen memberitahu sebentar tadi bahawa data positif dalam masa beberapa bulan ini menguatkan lagi Fed untuk kembalikan dasar kewangan kepada normal.
Katanya “Saya percaya peningkatan kadar modal Fed menguat dalam masa beberapa bulan ini”.
 Tambahnya lagi di Jackson Hole, “Mestilah, keputusan kami sentiasa bergantung kepada data akan datang untuk kami ambil tindakan”.
Indeks US Dollar mencanak ke paras 94.98 sebelum kembali turun ke paras 94.76


Lima News Besar Tumpuan Pasaran Pada Minggu Ini (7 -11 Mei)

Matawang Yen adalah matawang kedua terkuat pada minggu lalu di belakang US dollar. Yen menguat berbanding matawang-matawang utama yang lain kecuali US dollar.
Seperti biasa pergerakan matawang Yen dipengaruhi oleh hasil-bon Amerika dan juga sentimen semasa pasaran. Sebagai contoh, pada Isnin lalu matawang Yen jatuh disebabkan keadaan sentimen yang semakin baik. Ia sekaligus menyebabkan permintaan Yen berkurangan walaupun pada ketika itu hasil-bon Amerika Syarikat membuat penurunan.
Kenaikan hasil-bon AS biasanya akan menyebabkan matawang Yen melemah kerana peralihan pelabur-pelabur di Jepun kepada US dollar untuk melabur dalam pasaran bon Amerika Syarikat. Begitu juga sebaliknya jika hasil-bon AS merosot, Yen biasanya menguat.
Sentimen berisiko dalam pasaran juga adalah penyebab kepada pergerakan naik-turun matawang Yen pada Selasa. Seperti yang telah dijelaskan pada Selasa lalu, kebimbangan terhadap perang perdagangan tercetus pada sesi Amerika sekaligus menyebabkan Yen menguat ketika itu.
Selepas itu, Yen mula mengikuti pergerakan hasil-bon semula pada Rabu di mana Hasil-Bon 10-tahun AS (US10-year treasury yields) membuat penurunan pada Rabu dan Khamis. Ia sekaligus telah menyokong kenaikan matawang Yen.
Berikut adalah lima berita penting yang akan dikeluarkan pada minggu ini.
#1 Data Inflasi Amerika Syarikat (Khamis)
Data ini akan dikeluarkan pada Khamis pukul 8.30 malam dan dijangka merekodkan kenaikan 0.3% berbanding bacaan sebelum ini yang merosot 0.1%. Jika bacaan sebenar pada Khamis nanti kurang daripada jangkaan, ia akan menyebabkan jangkaan terhadap kenaikan kadar faedah semakin berkurangan sekaligus menyebabkan US dollar tertekan.
 #2 Penetapan Polisi Bank of England, BoE (Khamis)
Polisi akan diumumkan pada Khamis pukul 7 malam. Bank of England akan mengeluarkan laporan inflasi suku-tahunan dan dijangka akan mengekalkan kadar faedahnya. Sebelum ini, bank pusat dijangka menaikkan kadar faedah, tetapi potensi kenaikan itu semakin berkurangan selepas laporan data ekonomi yang kurang memberangsangkan sejak akhir-akhir ini. Pasaran akan meneliti sidang media Gabenor Carney selepas itu.
#3 Data Imbangan Dagangan China (Selasa)
China akan mengeluarkan data ini pada Selasa di mana ia dijangka akan merekodkan lebihan $27.5 billion. Tumpuan kali ini adalah kepada imbangan dagangan China terhadap Amerika Syarikat dengan rundingan antara kedua-dua telah berakhir pada Jumaat lalu.
#4 Penetapan Polisi Reserve Bank of New Zealand (Khamis)
Bank pusat New Zealand akan mengumumkan polisi terbarunya pada Khamis pukul 5 pagi. Bank pusat dijangka mengekalkan kadar faedah di paras 1.75%. Namun, tumpuan kali ini adalah kepada Gabenor baru Adrian Orr. Pasaran akan cuba meneliti pendirian beliau terhadap ekonomi khususnya inflasi dan halatuju pengetatan polisi di masa akan datang.
#5 Data Pekerjaan Kanada (Jumaat)
Kanada akan mengeluarkan data pekerjaan untuk bulan April pada Jumaat pukul 8.30 malam. Sebelum Kanada menambah begitu banyak pekerjaan pada Mac dengan 32,300 pekerjaan. Jangkaan kali ini pula adalah 19,500 pekerjaan ditambah ke dalam ekonomi.


Analisis Teknikal GBP/JPY – Timeframe H1 – 8/11/2018

Seperti dagangan sebelum ini, matawang Sterling masih didagangkan positif berbanding Yen yang masih terkesan dengan sentimen pasaran semasa yang kembali pulih. Perkembangan rundingan Brexit dilihat optimis mencapai persetujuan dalam masa terdekat dan meningkatkan keyakinan pelabur terhadap dagangan matawang GBP buat masa ini. Jika dilihat pergerakan harga pada chart pasangan matawang GBP/JPY untuk sesi dagangan semalam, harga bergerak sederhana namun dapat dilihat kenaikan harga dibuat sehingga ke paras resistance MagicR1 pada indicator Moshed Magic Line dan masih dilihat mencari paras ketinggian terbaru.
Bersambung pada sesi pasaran Asia hari ini, harga yang didagangkan lebih tinggi dari paras Magic Pivot 148.819 dilihat masih cuba meneruskan kenaikan walaupun pada kadar yang perlahan. Harga telah mencapai paras ketinggian baru di paras resistance 149.304 (MagicR1) sebelum harga membuat sedikit penurunan pada sesi pasaran Eropah di mana harga semasa berada pada paras 149.130 setakat jam 3.25 petang. Jika pengukuhan Sterling berjaya meneruskan lagi kenaikan harga pada chart GBP/JPY, jangkaan harga akan menuju ke paras resistance 149.722 (MagicR2) dan cuba untuk mengatasi paras ketinggian harga yang dicapai September lalu. Sekiranya harga berjaya breakout paras tersebut, harga berpotensi untuk mencapai paras ketinggian baru ke paras resistance seterusnya pada 150.207 (MagicR3).
Sebaliknya, jika harga gagal mengekalkan siri kenaikan harga yang dibuat sejak penghujung Oktober lalu, berkemungkinan harga akan kembali membuat penurunan semula dan dari paras harga semasa, penurunan harga dilihat akan melepasi paras Magic Pivot 148.819 dan menuju ke paras support 148.401 (MagicS1). Seterusnya, harga yang menyambung penurunan bakal menuju pula ke paras support 147.916 (MagicS2) sebelum penurunan seterusnya boleh mencecah ke paras support 147.498 (MagicS3) yang berada pada zon RBS (resistance become support) sebelum ini.
 Terus ikuti perkembangan semasa dalam rundingan Brexit dan juga sentimen pasaran semasa yang masing-masing memberi kesan terhadap nilai matawang Sterling dan Yen. Teliti juga paras harga yang digariskan pada indicator Moshed Magic Line untuk anda mendapatkan paras yang terbaik bagi posisi dagangan harian anda pada chart GBP/JPY.

Paras support: 148.401, 147.916, 147.498.
Paras resistance: 149.304, 149.722, 150.207.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


8 Berita Forex Penting Tumpuan Pasaran Minggu Ini (15-19 Jun 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Minit Mesyuarat RBA (Selasa 9.30 Pagi): Setelah bank pusat Australia terus mengekalkan kadar faedah tidak berubah di paras terendah, pelabur akan meneliti butiran lanjut dalam minit mesyuarat yang diterbitkan untuk petunjuk keadaan ekonomi semasa.
Mesyuarat Polisi BOJ (Selasa): Pelabur akan memberi tumpuan terhadap keputusan mesyuarat oleh bank pusat Jepun. Kadar faedah dijangka akan terus dikekalkan, namun perubahan polisi berkemungkinan berlaku berikutan ekonomi Jepun kini berdepan kesan yang teruk akibat coronavirus.
Data Pekerjaan UK (Selasa 2.00 Petang): Sesi Eropah pada Selasa akan memberikan impak terhadap matawang Pound menjelang laporan pekerjaan UK melibatkan angka tuntutan faedah pengangguran, indeks purata pendapatan 3 bulan serta kadar pengangguran di UK.
 Data Inflasi UK (Rabu 2.00 Petang): Kadar inflasi pengguna jatuh ke paras 0.8% pada April berbanding 1.5% bulan sebelumnya. Bacaan pada Mei turut dijangkakan terus mencatatkan angka yang menurun.
Data Inflasi Zon Eropah (Rabu 5.00 Petang): Kadar inflasi di zon Eropah menyusut kepada 0.1% pada Mei dan dijangka bacaan akhir turut kekal.
Data Pekerjaan Australia (Khamis 9.30 Pagi): Setelah ekonomi Australia kehilangan sehingga hampir 600,000 pekerjaan pada April, jangkaan angka bagi bacaan bulan Mei akan menyusut. Namun, kadar pengangguran diramalkan masih meningkat.
Mesyuarat Polisi SNB (Khamis 3.30 Petang): Swiss National Bank (SNB) dijangka akant terus mengekalkan kadar faedah tidak berubah di paras -0.75%. Kenyataan susulan oleh gabenor bank pusat akan menjadi tumpuan pasaran.
Mesyuarat Polisi BOE (Khamis 7.00 Petang): Semakin memberi tekanan terhadap matawang Pound apabila jangkaan untuk kadar faedah diturunkan ke paras negatif oleh bank pusat England. Ahli jawatankuasa mesyuarat berkemungkinan sepakat mengundi untuk pengurangan pembelian aset.


Pandangan Kalendar Ekonomi Mingguan 20 – 24 April 2015

US Dollar menghadapi minggu yang mencabar, di mana data ekonomi AS kebanyakannya lemah, sekaligus menjatuhkan nilai mata wang Amerika itu. Bolehkah suku kedua tahun ini diharapkan untuk memulihkan semula permintaan untuk Dollar atau keadaan yang lebih buruk sedang menanti Dollar?
Data inflasi di New Zealand dan Australia, “Durable goods orders” AS dan pelbagai ucapan bank pusat bakal menjadi perhatian utama minggu ini.
Sedikit ulasan minggu lepas:
Majoriti data ekonomi AS minggu lepas, begitu mengecewakan dengan data perumahan dan pasaran buruh yang meleset dari jangkaan serta jualan runcit yang lemah. “Unemployment claims” meningkat sebanyak 12,000 kepada 294 ribu,  manakala “building permits mencapai 1.04 juta berbanding jangkaan 1.08 juta dan “housing starts” pula pada 930 ribu buah berbanding jangkaan 1.04 juta.
“Retail sales” mencatatkan peningkatan 0.9%, di bawah kenaikan 1.1% yang dijangkakan dan “core retail sales” menokok 0.4% jauh lebih rendah daripada 0.7% yang dijangka. Walau bagaimanapun, Philadelphia Fed Manufacturing Index mengejutkan dengan 7.5 mata berbanding 5 pada bulan-bulan sebelumnya, malah melebihi jangkaan 6.5 mata. Adakah data AS akan stabil minggu ini?
Berikut adalah agenda utama dalam kalendar Forex minggu ini:
Jom kita lihat:
Isnin, 6:45 Pagi
Data Inflasi New Zealand:  Harga pengguna(CPI) di New Zealand menurun sebanyak 0.2% pada suku keempat tahun 2014, ekoran harga minyak dan sayur-sayuran yang lebih rendah. Ini adalah penurunan pertama sejak suku keempat tahun 2012. Penganalisis menjangka bahawa “interest rate” akan stabil pertumbuhan ekonomi tahunan dijangka sebanyak 0.9% berbanding 0.8% pada sebelumnya. Walau bagaimanapun, tambang penerbangan antarabangsa meningkat 7.3%, manakala tambang penerbangan domestik naik 8.3%. Kos perumahan juga penyumbang positif kepada inflasi dalam suku keempat 2014. Harga pengguna(CPI) dijangka merosot sekali lagi sebanyak 0.2%.
Isnin, 10:05 Malam
Ucapan Gabenor Bank of Canada:  Gabenor BOC Stephen Poloz dijadualkan berucap di New York.  Beliau dijangka berucap mengenai keputusan bank pusat Kanada untuk mengekalkan “interest rate” pada mesyuarat baru-baru ini dan unjuran beliau yang begitu positif untuk pertumbuhan ekonomi Kanada walaupun kelembapan ekonomi semasa, terkesan dari kejatuhan harga minyak.
Selasa, 12:30 Pagi
Ucapan Gabenor Royal Bank of Australia:  Gabenor RBA Glenn Stevens dijangka berucap di New York. Beliau juga dijangka berucap tentang keputusan RBA untuk mengekalkan “interest rate” pada 2.25%, walaupun terdapat spekulasi hebat dikalangan para penganalisa tentang penurunannya.
Selasa, 5:00 Petang
 Jerman ZEW Economic Sentiment:  Sentimen pelabur Jerman kekal positif pada bulan Mac, meningkat untuk kali kelima berturut-turut kepada 54.8 daripada 53 pada bulan Februari ekoran peningkatan permintaan domestik. Walau bagaimanapun kebimbangan mengenai Greece dan Ukraine mengaburkan pandangan masa hadapan. Penganalisis menjangka angka yang lebih tinggi tetapi menjangkakan perkembangan yang optimis selepas krisis Greece dan Ukraine mengendur. Sentimen pelabur dijangka meningkat kepada 56.
Rabu, 9:30 Pagi
Data inflasi Australia:  Inflasi Australia pada suku keempat 2014, meningkat 0.2% selepas daripada kenaikan 0.5% yang dilaporkan pada suku ketiga. Bacaan di luar jangkaan mencerminkan harga yang lebih rendah untuk penjagaan kesihatan dan pengangkutan, disebabkan oleh penurunan harga minyak yang berterusan. Kejatuhan harga minyak adalah punca utama untuk inflasi yang stabil pada suku keempat. Tetapi Inflasi teras, yang merupakan ukuran yang lebih tepat, merekodkan peningkatan sebanyak 0.7% sekaligus menjadikan bacaan 2.3% mencapai sasaran tahunan dalam julat 2-3% sasaran RBA. CPI dijangka meningkat sebanyak 0.1%.
Rabu, 10:00 Malam
“Existing home sales” AS: Jualan rumah sedia ada, merupakan transaksi majority dalam ekonomi Amerika. Selepas jatuh kepada 4.88 juta pada bulan Februari, kenaikan kepada 5.04 juta adalah dalam jangkaan. Data adalah untuk jualan tahunan.
Khamis, 8:30 Malam
“Unemployment claims” AS:  Bilangan rakyat Amerika memfailkan tuntutan pertama untuk bantuan pengangguran meningkat sebanyak 12,000 menjadikan jumlah terkumpul 294 ribu pemohon. Peningkatan untuk dua minggu berturut-turut. Walau bagaimanapun, bilangan pekerja yang menganggur adalah masih rendah. Purata empat minggu, meningkat sebanyak 250 menjadikan jumlah terkumpul 282,750; hampir sama seperti pada minggu sebelumnya. Jumlah keseluruhan rakyat Amerika yang mendapat bantuan susut kepada 2.27 juta, yang terendah sejak lebih 14 tahun lalu. Bilangan tuntutan dijangka bertambah 90,000 minggu ini.
Khamis, 10:00 Malam
“New Home Sales” AS:  Jualan rumah baru membentuk bahagian yang lebih kecil daripada transaksi ekonomi Amerika Syarikat, tetapi permulaannya mencetuskan pelbagai aktiviti ekonomi. Kejatuhan dijangka daripada paras tertinggi sebanyak 539 ribu (tahunan) yang dilihat pada bulan Februari kepada 514 ribu kini.
Jumaat
Mesyuarat Eurogroup:  Mesyuarat Eurogroup yang dihadiri oleh Menteri-Menteri Kewangan dari Euro-Zone akan menjadi penting untuk Greece. Melainkan jika suatu perjanjian pembiayaan dicapai, Greece tidak akan menerima program bantuan ketiga dari ECB, mengakibatkan ia bangkrap. Athens yang tidak menerima bantuan dana kecemasan sejak Ogos tahun lepas telah menjadi bertambah sukar untuk menampung bayaran di tengah-tengah krisis tunai, telah mengambil jalan keluar dengan langkah-langkah seperti meminjam daripada perbadanan negeri-negeri dalam Greece.
Jumaat, 4:00 Petang
“IFO Business Climate” Jerman:  Jerman “IFO business climate” meningkat kepada 107.9 pada bulan Mac daripada 106.8 pada bulan Februari, mengatasi jangkaan 107.3.  Keyakinan tentang keadaan perniagaan semasa bersama prospek untuk enam bulan hadapan meningkat. Pertumbuhan ekonomi yang kukuh dan harga minyak yang rendah meningkatkan permintaan domestik. Ahli ekonomi IFO percaya ekonomi akan terus berkembang pada bulan-bulan akan datang.
Jumaat, 8:30 Malam
“Durable Goods Orders” AS:  Pesanan untuk barangan tahan lama (barangan tahan sekurang-kurangnya 3 tahun, selalunya peralatan industri) merosot pada bulan Februari sebanyak 1.4% meleset dari jangkaan tambahan sebanyak 0.3%. Sementara itu, pesanan teras (tidak termasuk pengangkutan) jatuh 0.4% yang merupakan kejatuhan lima bulan berturut-turut. Bacaan yang lemah ini terkesan dari permintaan domestic yang mula melemah, walaupun terdapat pertumbuhan dalam sektor pekerjaan. Walau bagaimanapun, ahli ekonomi menjangkakan pertumbuhan yang meningkat pada bulan-bulan akan datang.

** Semua masa dalam waktu Malaysia dan yang sewaktu dengannya GMT +8


Adakah ‘Hard Brexit’ Masih Menghantui Pasaran Matawang?

Aussie melemah dalam Sesi Asia pada Khamis selepas data imbangan perdagangan tersasar dari ramalan awal.
AUD/USD dan USD/JPY masing-masing didagang merosot 0.14% dan 0.01%.
AUD/USD, 30 minit
USD/JPY, 30 minit
Dalam masa yang sama, GBP/USD meningkat 0.05%, sebaliknya buat Euro yang turun sedikit berbanding matawang Greenback.
GBP/USD, 30 minit
 Australia melaporkan imbangan perdagangan bagi bulan Ogos defisit sebanyak A$2.01 billion.
US Dollar Index yang mengukur kekuatan Dollar berbanding 6 matawang utama yang lain kali terakhir dinilai pada 96.16.
Semalam, Dollar mencecah paras tertinggi pada Rabu selepas ahli Fed, Charles Evans berkata bahawa dia akur dengan kenaikan kadar pada bulan Disember jika sekiranya kebanyakan data menunjukkan peningkatan.
Sementara itu, data pekerjaan ADP bukan dari sektor perladangan dilaporkan menunjukkan peningkatan. Namun, tumpuan pasaran masih diberikan kepada kepada NFP yang bakal dikeluarkan Jumaat ini.
Sterling kembali mencecah sekitar $1.27 selepas menyentuh angka terendah dalam tempoh 30 tahun kerana kebimbangan terhadap ‘hard Brexit’.
Euro pula mengukuh selepas ECB dikatakan akan mengurangkan program pembelian bon.

Bank Dunia Mula Memotong Unjuran Pertumbuhan di Malaysia!


AUD/USD Kembali Meningkat Menuju Ketinggian Dicapai Januari

Mata wang komoditi turut memanfaatkan peluang pada dagangan minggu ini untuk mengukuh susulan kejatuhan nilai US dolar sejak awal minggu.
Dolar Australia kembali pamerkan prestasi pulih selepas merosot pada minggu lalu dengan kenaikan harga seperti yang dipaparkan pada carta pasangan mata wang AUD/USD.
Sentimen risk-on pasaran bakal mendorong dolar Aussie ke paras tertinggi tahun ini yang dicapai pada Januari lalu sementara US dolar pula bakal terus tertekan.
Kenaikan harga pada carta AUD/USD dilihat bermula pada penghujung minggu lalu lagi selepas pelabur melayan pergerakan mendatar harga sepanjang minggu.
Susulan laporan pekerjaan NFP Amerika Syarikat (AS) yang menyaksikan bacaan data kurang memberangsangkan dan melemahkan dagangan US dolar, harga telah melonjak tinggi dan melepasi rintangan 0.76500.
Pada awal minggu ini pula, harga memulakan kenaikan dari zon harga tersebut dan sehingga ke sesi Asia pagi ini (Rabu), harga telah berjaya ke zon resistance lebih tinggi sekitar 0.77400.
 Kenaikan harga yang melepasi zon tersebut dijangka akan diteruskan sehingga ke paras ketinggian 0.78200 semula. Paras tersebut dicapai harga pada penghujung Januari lalu sebelum harga bergerak lebih rendah.
Sekiranya harga kembali membuat penurunan, paras sokongan Moving Average 50 (MA50) pada rangka masa 1 jam akan menyokong harga untuk menyambung kenaikan semula.
Jika harga terus menjunam lebih rendah melepasi halangan MA50, pelabur akan berwaspada dengan isyarat perubahan trend harga tersebut.
Penurunan akan kembali semula ke zon tumpuan seperti 0.76500 dan juga ke zon support 0.75700 yang dicecah pada awal minggu lalu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Aussie Calon Dagangan Tercorot Minggu Ini?

Nilai matawang dolar Australia pada sesi pasaran Asia hari ini mengalami kejatuhan terkesan oleh data ekonomi yang dikeluarkan.
Indeks keyakinan perniagaan tinjaun oleh Bank Negara Australia (NAB) mencatatkan penurunan kepada 2 mata untuk bulan Jun lebih rendah berbanding kenaikan kepada 7 mata untuk bulan Mei lalu.
Angka dicatatkan menunjukkan bacaan lebih rendah berbanding purata jangka panjang iaitu 6 mata, berikutan kadar jualan borong serta pengangkutan dan utility menunjukkan keyakinan di paras yang paling lemah.
 Namun begitu, keadaan perniagaan meningkat daripada 2 ke 3 mata ekoran kenaikan pada kadar pekerjaan (naik 3 mata ke 5) dan kadar jualan (naik 3 mata ke 6), sementara keuntungan tidak berubah (-2).
Kadar pesanan yang dibawa ke hadapan dilihat tidak berubah dan kekal lemah (-4) dengan faktor kelemahan pada kebanyakkan industri. Kadar penggunaan meningkat daripada 82.1% kepada 80.9% pada bulan Mei, namun selepas pelonggaran pada awal 2019, bacaan kekal di bawah paras yang dicatatkan pada penghujung 2018.
Penganalisis ekonomi di NAB menyatakan, buat masa sekarang perkembangan pada pasaran buruh akan menjadi kunci utama yang memandu polisi monetari, dengan kebimbangan terarah pada pertumbuhan gaji yang lemah mempengaruhi isi rumah dan tekanan inflasi.
Dagangan dolar AUD dijangka akan diniagakan lemah sepanjang minggu ini ditambah pula oleh faktor jangkaan pelonggaran polisi bank pusat Australia untuk mesyuarat yang akan datang.


Huru-hara di Rusia, Apa Impak Pada Pasaran FX?

Huru-hara di Rusia pada hujung minggu telah mencetuskan kewaspadaan pelabur ketika pembukaan dagangan awal minggu ini.
Presiden Vladimir Putin telah diancam oleh pemberontakan kumpulan separa tentera Rusia, Wagner yang dipimpin oleh Yevgeny Prigozhin pada hari Sabtu.
Kemaraan kumpulan Wagner yang dibimbangi akan menguasai Moscow dan menggulingkan Putin itu bagaimanapun terhenti selepas Prigozhin secara tiba-tiba mengumumkan pemberontakan senjata telah berakhir.
Awal dagangan sesi Asia menyaksikan harga minyak dibuka lebih tinggi berikutan ketidakstabilan di Rusia, tetapi mata wang, niaga hadapan saham dan bon pula stabil.
Penganalisis mengatakan pemberontakan tersebut bermula dan terhenti apabila pasaran ditutup, jadi ia tidak memberi reaksi segera.
Namun, pelabur perlu berwaspada sekiranya terdapat perkembangan baharu yang mungkin boleh menyokong US dolar, yen, swiss franc dan emas sebagai safe-haven.
 Meneliti pergerakan mata wang pada sesi Asia, US dolar menyambung kelemahan pada Jumaat susulan data PMI pembuatan dan perkhidmatan Amerika Syarikat yang menyuramkan pada bulan Jun.
Pelabur kini memberi tumpuan kepada penerbitan bacaan akhir data keluaran dalam negara kasar (KDNK) AS untuk suku pertama pada hari Jumaat.
Sementara penyusutan euro dan pound sedikit mereda susulan kelemahan greenback, namun masih mengekalkan kerugian berikutan kekecewaan terhadap data PMI pembuatan dan perkhidmatan Zon Eropah dan UK.
Di sisi lain, dolar Aussie didagangkan sedikit berubah dengan tumpuan pelabur tertumpu pada keluaran data inflasi Australia pada hari Rabu, manakala dolar New Zealand pula diniagakan sedikit meningkat.
Yen pula kekal terperosok pada paras terendah tujuh bulan berbanding US dolar di tengah-tengah pendirian Bank of Japan (BOJ) yang kekal dovish.
Dolar Kanada pula kembali mengukuh pada paras tertinggi sejak September berbanding greenback menjelang terbitan data inflasi Kanada pada hari Selasa.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Adakah GBP/USD Bakal Tembus Resistance $1.3900 Atau Jatuh Bawah $1.3800?

Mampukah Pound Sterling meneruskan pengukuhan yang dipaparkan pada minggu lalu?
Minggu lalu pelabur menyaksikan lonjakan Pound menuju penghujung minggu yang disokong oleh rancangan pelaksanaan cukai oleh Perdana Menteri UK Boris Johnson.
Pelabur juga meletakkan harapan terhadap Pound untuk bergerak kukuh pada minggu ini menjelang jangkaan keputusan hawkish pada mesyuarat dasar bank pusat England (BOE) pada minggu hadapan.
Namun sebelum mesyuarat, minggu ini pelabur akan memberi tumpuan kepada data tumpuan bank pusat yang akan diterbtikan iaitu laporan data pekerjaan UK pada Selasa dan data inflasi UK pada Rabu yang akan mempengaruhi pergerakan Pound.

Mengimbas pergerakan harga pada carta pasangan mata wang GBP/USD minggu lalu, harga yang bergerak membuat penurunan sejak awal minggu mencecah ke paras sekitar 1.37300 kembali paparkan peningkatan semula di penghujung minggu.
Kenaikan semula harga dilihat kembali menguji zon rintangan 1.39000 pada Jumaat lalu sebelum menutup dagangan penghujung minggu sedikit rendah di bawah zon tersebut.
 Menyambung dagangan pada pembukaan pasaran awal minggu ini, harga susut di bawah paras halangan Moving Average 50 (MA50) pada rangka masa 1 jam untuk isyarat awal pergerakan bearish.
Paras 1.38000 dilihat akan menjadi tumpuan yang dijangkakan untuk menjadi zon sokongan untuk harga melonjak semula.
Kenaikan semula harga akan menguji zon rintangan 1.39000 bagi minggu ketiga berturut-turut yang masih menjadi benteng menghalang harga ke paras lebih tinggi.
Melepasi rintangan tersebut akan mendorong harga menuju ke zon rintangan tumpuan seterusnya pada 1.40000.
Sebaliknya jika harga menjunam lebih rendah berkemungkinan dengan pengukuhan US dolar, harga yang susut di bawah zon 1.38000 akan menuju paras support 1.37000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Menyusut, Harga Minyak Hampir Mencapai Paras Tertinggi, Harga Emas Naik – Sesi Eropah

Forex
US dolar menyusut lebih banyak dalam sesi dagangan Eropah pada hari Khamis.
Indeks US dolar yang mengukur kekuatan matawang greenback berbanding enam menyusut sebanyak 0.26% kepada 92.42 dalam sesi dagangan Eropah pada hari Khamis setakat jam 03.45p.m
Selain itu, hasil bon US juga mengalami kejatuhan pada hari ini walaupun dengan sokongan dari reformasi cukai.
Pasaran masih lagi meragui berkenaan hala tuju ekonomi pada tahun hadapan selepas kelulusan reformasi cukai.
Faktor lain, kejatuhan US dolar juga disebabkan akitiviti pengambilan keuntungan menjelan hujung tahun dan tahun baru.
Minyak
 Harga minyak naik hampir mencapai paras tertinggi dalam sesi dagangan Eropah.
Minyak mentah WTI (West Texas Intermediate) bagi kontak penghantaran Disember naik sebanyak 0.23% kepada $59.78 setakat jam 03.45p.m
Minyak Brent pula yang didagang ICE Future Exchange di London naik sebanyak 0.27% kepada $66.17 setong setakat jam 03.45p.m
Peningkatan harga minyak didorong oleh pertumbuhan jumlah kontrak US yang melonjak naik. Menurut Reuters, jumlah kontrak minyak WTI akan menembusi paras 150 juta.
Selain itu turut mempengaruhi harga minyak adalah pengurangan aktiviti dagangan menjalang tahun awal tahun baru.
Emas
Harga emas terus meningkat pada hari Khamis dalam sesi dagangan Eropah berikutan kelemahan matawang US dolar.
Emas dalam niaga-hadapan (futures) di Comex mencatat peningkatan sebanyak 0.29% pada hari Khamis kepada $1,295.10 setakat jam 03.45p.m.


Parah! AUD/USD Terbenam Untuk Catat Paras Terendah 4 Minggu

Mengkaji kepada carta harga pasangan matawang AUD/USD, harga telah pun menjunam melebihi 70 pips bermula pada sesi Eropah semalam (Selasa) sehingga lah ke penghujung sesi dagangan.
Dolar Aussie tampaknya gagal untuk memperoleh pengukuhan meskipun harga pengeluar China telah melonjak paling tinggi dalam 26 tahun yang disebabkan oleh kenaikan harga komoditi global.
Dalam pada itu, kenyataan dovish yang dilontarkan ketika mesyuarat polisi bank pusat Australia (RBA) pada sebelum ini secara tidak langsung telah mengundang tekanan kepada dolar Aussie.
Manakala matawang USD mendapat kelebihan untuk memapar penguasaan berbanding dolar Australia walaupun masih dibayangi oleh ketidaktentuan yang terjadi akibat penilaian bagi data-data tumpuan Federal Reserve (Fed) selepas keputusan pengetatan polisi pada mesyuarat FOMC lalu.
Junaman yang dipertonjolkan juga dilihat terus bersambung pada pembukaan sesi pasaran hari ini (Rabu) dan turut mencipta paras terendah terbaharu dalam tempoh masa 4 minggu sekitar 0.73530.
Pergerakan harga turut telah bergerak di bawah paras halangan Moving Average 50 (MA50) untuk isyarat bearish dan sama sekali telah melenyapkan prestasi terbaik yang dicatatkan pada Oktober.
 Keupayaan harga menembusi zon SBR (support become resistance) 0.74000 itu seperti memberi petunjuk kepada pelabur untuk harga mempersembahkan aksi terjunan ke zon sokongan 0.73000.
Jika diperhatikan zon sokongan itu adalah zon rintangan pada penghujung September sebelum berupaya diatasi pada awal Oktober untuk terus mencatat pendakian sehingga ke paras 0.75500.
Namun andai kata pergerakan harga kembali membuat lonjakan agresif, pertama kali zon SBR 0.74000 dijangka akan menjadi hala tuju yang terawal sebelum harga terus mendaki lebih tinggi.
Manakala paras sekitar 0.74600 mungkin diuji terlebih dahulu dan kebarangkalian harga bakal mencapai ke zon rintangan pada 0.75000.
Lihar gambar carta harga pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


NFP Belum Keluar, Tapi USD Sudah Tergelincir Lebih Jauh!

Greenback terus tergelincir lebih rendah dengan didagangkan mendatar pada sesi Eropah ketika pasaran kini menantikan pengeluaran data pekerjaan NFP Amerika Syarikat.
Indeks dolar kekal di paras terlemah 4 bulan berbanding kebanyakan mata wang utama lain, masih terkesan dengan jangkaan kenaikan kadar yang lebih perlahan oleh Federal Reserve (Fed) pada mesyuarat akan datang.
Data pada Khamis menguatkan lagi keyakinan pasaran bahawa tekanan harga telah mereda, di mana ukuran inflasi pilihan Fed, perbelanjaan peribadi pengguna (PCE) AS berkurang pada bulan Oktober.
Sementara itu, sentimen pasaran yang bertambah baik ekoran jangkaan peralihan dasar Covid-19 China ke arah pendekatan yang lebih longgar dan menggalakkan pertumbuhan ekonomi.
 Kesannya, momentum pengukuhan dolar Aussie dan New Zealand diteruskan dengan sokongan daripada sentimen positif tersebut dan kelemahan mata wang gergasi US dolar.
Dalam pada itu, dagangan euro dan pound kekal menguat dengan masing-masing kukuh pada paras tertinggi 6 bulan dan 4 bulan berbanding greenback.
Presiden Bank Pusat Eorpah (ECB), Christine Lagarde memberi amaran bahawa beberapa dasar fiskal kerajaan Eropah boleh membawa kepada lebihan permintaan. Justeru, dasar fiskal serta monetari perlu berjalan seiring untuk pertumbuhan ekonomi mampan dan seimbang.
Menjadi tumpuan pelabur seterusnya adalah keluaran data NFP AS yang dijangka mencatatkan pertambahan pekerjaan lebih perlahan pada bulan November dengan kadar pengangguran pula kekal pada 3.7%.


Sentimen Terkini Pasaran Forex Setakat Pagi Ini

Sentimen pasaran yang berisiko gagal dimanfaatkan oleh USD untuk terus mengukuhkan nilainya. Matawang dollar USD menunjukkan penurunan dari paras tertinggi 18 bulan pada dagangan Isnin menjelang mesyuarat polisi bank pusat FED minggu ini dengan jangkaan kenaikan pada kadar faedah di Amerika Syarikat namun dengan nada yang berwaspada terhadap prospek ekonomi tahun hadapan. FED dijangka akan mengetatkan dasar monetari untuk kali ke empat tahun ini tetapi tumpuan pasaran adalah kepada kekerapan pengetatan dasar bank pusat untuk tahun hadapan pula. Dalam pada itu, pasaran turut melihat cabaran yang dihadapi oleh Amerika Syarikat untuk menangani konflik dagangan bersama China serta kebimbangan terhadap ketidaktentuan pasaran kewangan global yang memberi kesan terhadap nilai matawang dollar USD dalam pasaran semasa. Laporan oleh Reuters, berlaku sedikit ketegangan dalam mesyuarat WTO di antara kedua-dua wakil perdagangan daripada Amerika Syarikat dan China. Kedua-duanya dilaporkan saling berbalas kenyataan dan hal ini akan turut memberi kesan terhadap sentimen dalam pasaran.
 Matawang EURO didagangkan mengukuh pada dagangan sesi Eropah berikutan laporan dagangan Itali yang lebih baik dari jangkaan. Namun, data tersebut dilihat bukan antara faktor utama yang menyokong pengukuhan EURO dan penganalisis pasaran berpendapat kenaikan pada nilai matawang EURO turut disebabkan oleh faktor kelemahan pada dagangan USD menjelang mesyuarat FOMC minggu ini. Sementara itu dalam perkembangan Brexit pula, Sterling telah membuat lonjakan dari paras terendah 20 bulan pada dagangan semalam setelah Perdana Menteri Britain Theresa May telah menjadualkan semula undian Parlimen yang ditangguh pada minggu lalu kepada pertengahan Januari nanti. Namun begitu, Sterling masih didagangkan berhati-hati ekoran keraguan pelabur terhadap rundingan Brexit tersebut yang mana masih berbaki hanya kurang empat bulan tempoh rundingan berakhir.
Matawang komoditi dollar CAD terus didagangkan merosot berikutan pasaran minyak mentah yang terus terjejas dan juga jangkaan terhadap data inflasi pada minggu ini yang dijangka menurun. Semalam, harga minyak mentah jatuh sebanyak 1% atas faktor kelebihan bekalan di Amerika Syarikat dan ditambah lagi dengan sentimen pelabur terhadap prospek pertumbuhan global yang merosot serta permintaan bahan api yang menguncup.


Data ADP-NFP Rekod 237,000 Pekerjaan Lebih Daripada Jangkaan

Data terbaru sektor pekerjaan Amerika Syarikat merekod tambahan 237,000 pada Ogos lebih daripada jangkaan pasaran 185,000. Walaubagaimanapun, data pada Julai telah dikaji semula daripada 178,000 kepada 201,000.
Terdapat tambahan 33,000 pekerjaan dalam sektor pembuatan barangan di mana tambahan sebanyak 16,000 dalam sektor pembuatan dan 18,000 dalam sektor pembinaan. Sektor perkhidmatan pula menambah sebanyak 204,000 pekerjaan pada tempoh sama.
 Hubungan antara data ADP-NFP dan data NFP yang dikeluarkan pada Jumaat agak lemah sejak dua bulan lalu. Data ADP merekod data lemah pada bulan Jun, namun NFP merekod pengukuhan dan ini menyebabkan pasaran tidak boleh bergantung 100% kepada ADP-NFP untuk melihat data NFP pada Jumaat.
Walaupun begitu, data hari ini menunjukkan prestasi yang begitu kukuh di Amerika Syarikat yang akan menambah keyakinan dalam pasaran buruh Amerika Syarikat.
Namun, apa yang menjadi persoalan adalah, adakah pengukuhan dalam data pekerjaan akan diterjemahkan kepada tekanan ke atas (upward pressure) harga domestik.


Analisis GOLD – Mungkinkah Emas Akan Kembali Rancak Minggu Ini?

Pada carta harga XAU/USD yang mengukur nilai emas berbanding USD tampaknya telah menampilkan terjunan melebihi 300 pips daripada paras tertinggi 5 bulan yang dicapai minggu lalu sekitar 1880.00.
Namun zon RBS (resistance become support) 1850.00 terus mengukuhkan potensi dalam mengekang daripada kejatuhan yang ketara serta mengekalkan pergerakan harga emas kekal bergerak mendatar.
Dagangan emas turut dilihat mula menterjemahkan isyarat awal penurunan setelah harga terus didagangkan di bawah paras halangan Moving Average 50 (MA50) untuk isyarat perubahan trend bakal berlaku.
Lonjakan hasil perbendaharaan 10 tahun Amerika Syarikat (AS) dan keghairahan dolar greenback untuk mencapai semula paras tertinggi sama sekali terus meranapkan impian emas daripada terus pamerkan aksi cemerlang.
Pengaruh tersebut juga dikuatkan lagi oleh jangkaan untuk Federal Reserve (Fed) melakukan langkah tapering setelah ahli Fed mengeluarkan cadangan untuk meningkatkan kadar faedah dengan segera.
Membantutkan usaha emas daripada terus melonjak adalah susulan sentimen pasaran berisiko akibat lonjakan semula kes Covid-19 yang menyebabkan pasaran lebih tertarik kepada dolar greenback untuk meningkatkan pegangan tunai.
 Sekiranya harga pada carta XAU/USD terus tersungkur untuk mempamerkan penurunan, zon RBS yang berikutnya pada 1830.00 dilihat akan diuji andai kata zon RBS 1850.00 pada ketika ini mampu untuk dilepasi.
Penurunan yang lebih rendah pula akan menyaksikan harga emas menuju zon rintangan pada sebelum ini pada 1800.00 untuk kembali menjadi zon RBS paling kukuh dalam menilai isyarat bearish yang jelas.
Keupayaan untuk harga emas melonjak gah bakal disaksikan andai kata harga berjaya menguji semula zon rintangan 1880.00 dan juga paras ketinggian 5 bulan sebelum kekal mendaki ke puncak tertinggi.
Pendakian ke puncak tertinggi akan memperlihatkan pergerakan harga emas menuju ke zon rintangan sekitar 1900.00-1910.00 sebelum dinilai oleh pelabur bagi menjangkakan sasaran yang selanjutnya lagi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lonjakan Harga Minyak Mengubat Luka Berdarah Matawang Ringgit

Ringgit didagang rendah berbanding US Dollar berikutan kekurangan permintaan bagi matawang tersebut.
Pasaran matawang tempatan menjalani minggu dagangan yang agak pendek pada minggu lepas berikutan cuti 2 hari sempena Hari Raya Aidil Adha dan Sambutan Hari Malaysia.
Pelabur pasaran minyak juga seolah-olah memulih hari ini berikutan jangkaan pembekuan output oleh OPEC semakin menguasai pasaran.
 Harga minyak yang kukuh boleh mengurangkan kelemahan ringgit melawan US Dollar. Matawang gergasi itu akan diberi nafas baru minggu ini seiring mesyuarat dasar kewangan Fed yang bakal dijalankan pada minggu ini.
Ringgit diniaga rendah berbanding Dollar Singapura dan Yen, manakala, matawang tempatan itu menguat berbanding Pound British dan euro pada penghujung minggu lepas.

Jangan terlepas event penting minggu ini. Lepas baca artikel ini, decide siap siap sama ada anda mahu trade atau tidak!


Kebanjiran Stok Minyak Mentah Global Masih Memberi Tekanan Kepada Pasaran Ini!

Kejatuhan jumlah eksport Arab Saudi ke Amerika Syarikat telah menolak dagangan minyak mentah di paras yang agak tinggi dalam sesi ini. Namun begitu, pasaran ini masih kekal dalam tekanan gara-gara kebanjiran produk simpanan minyak mentah.
Harga minyak Brent yang menjadi penanda aras antarabangsa meningkat sebanyak 10 sen dari dagangan sebelum ini.
Dalam sesi ini juga, WTI mentah dinilai meningkat sebanyak 12 sen kepada $47.82 setong.
Menurut peniaga minyak mentah, harga mendapat sedikit sokongan apabila laporan menunjukkan bahawa jumlah eksport minyak dari Arab Saudi ke Amerika Syarikat pada bulan Mac menjunam sebanyak kira-kira 300,000 tong sehari daripada bulan Februari yang lalu, sejajar dengan tindakan OPEC dalam mengurangkan bekalan.
 Menurut Pentadbiran Maklumat Tenaga AS, Amerika Syarikat mengimport kira-kira 1.3 juta tong minyak mentah Arab Saudi pada Februari yang lalu.
Di Amerika Syarikat, pembekal minyak mentah seperti Arab Saudi perlu bersaing berikutan peningkatan jumlah penggerudian minyak mentah. Peningkatan ini juga menjadi punca terhadap lebihan pengeluaran minyak kepada hampir 8 peratus sejak pertengahan 2016 kepada lebih daripada 9.1 juta tong sehari.
Walau bagaimanapun, jumlah eksport Arab Saudi ke kawasan-kawasan yang lain masih kekal pada paras yang tinggi walaupun OPEC sedang dalam usaha untuk mengurangkan pengeluaran sebanyak hampir 1.8 juta tong bagi tempoh separuh pertama tahun ini.
Selain itu, data perdagangan minyak menunjukkan bahawa bekalan OPEC ke Asia mencatat jumlah yang agak tinggi iaitu pada 17.6 juta tong sehari pada bulan Mac, meningkat kira-kira 17.6 juta tong sehari pada bulan Mac. Jumlah yang agak besar itu juga menandakan bahawa OPEC melindungi keperluan pengguna daripada mengalami masalah kekurangan bekalan.
US Dollar Melonjak Menjelang Undian Sengit Trump Bagi Menggantikan Obamacare!


Analisis Teknikal AUD/USD – Timeframe H1 – 25/10/2018

Sentimen pasaran yang kembali berisiko akan menjejaskan matawang Aussie. Ini yang terjadi pada chart pasangan matawang AUD/USD di mana harga telah membuat penurunan dari paras resistance MagicR1 sehingga ke paras support MagicS1 pada indicator Moshed Magic Line walapun harga pada mulanya cuba membuat kenaikan pada sesi pasaran Asia semalam. Kelihatan harga ditutup pada paras terendah harga pada Selasa lalu di sekitar 0.70600.
Bersambung pada sesi pasaran Asia hari ini pula, harga dilihat membuat kenaikan semula sehingga berjaya melepasi paras Magic Pivot 0.7073 hari ini dan cuba untuk meneruskan kenaikan menuju ke resistance 0.7089 (MagicR1). Namun, harga kembali ditekan semula ke paras Magic Pivot dan menguji paras tersebut setakat jam 2.37 petang. Jika harga berjaya membuat kenaikan semula, harga berpotensi untuk melonjak lebih tinggi dari paras resistance MagicR1 dan menuju ke paras lebih tinggi sekitar paras 0.7122 (MagicR2) dan mengatasi paras ketinggian harga untuk dagangan semalam. Seterusnya, kelihatan paras resistance 0.7138 (MagicR3) bakal diuji harga sekiranya harga masih kekal membuat kenaikan.
Namun, jika USD mengukuh semula berbanding AUD selepas ini, jangkaan harga akan menjunam lagi dan paras awal dilihat akan dituju harga adalah pada 0.7041 (MagicS1) untuk harga menguji terlebih dahulu zon major support yang gagal ditembusi harga sebelum ini. Jika harga berjaya breakout paras tersebut, jangkaan harga akan terus membuat penurunan ke paras lebih rendah menuju ke paras support 0.7025 (MagicS2) terlebih dahulu sebelum penurunan dijangka boleh mencecah sehingga ke paras 0.6993 (MagicS3).
 Ikuti perkembangan perang dagang dan data-data ekonomi di Australia bagi memantau perubahan nilai matawang Aussie dan juga pergerakan harga pada chart AUD/USD ini. Gunakan indicator Moshed Magic Line pada chart AUD/USD untuk memudahkan lagi analisis teknikal harian anda.

Paras support: 0.7041, 0.7025, 0.6993.
Paras resistance: 0.7089, 0.7122, 0.7138.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD/JPY Papar Petanda ‘Bullish’ Menuju Penutup Mac 2023?

Pergerakan harga pada pasaran menuju penutup Mac ini semakin tidak menentu dengan perubahan turun naik harga yang menambahkan lagi risiko dagangan pelabur.
Mata wang US dolar dilihat memaparkan pergerakan lemah di sesi Eropah semalam, namun berbeza pula cerita di sesi New York apabila mengukuh sedikit berbanding beberapa mata wang utama.
Antaranya jelas pengukuhan US dolar dipaparkan ke atas Yen yang papar prestasi suram minggu ini menjelang penghujung tahun fiskal bagi Jepun.
Situasi ini diterjemahkan pada pergerakan harga di carta pasangan mata wang USD/JPY yang memaparkan corak kenaikan harga semalam.
Berbeza berbanding harga yang mendatar pada 130.500 Selasa lalu, kenaikan harga pada Rabu semalam telah mencapai sekitar 132.800.
Harga yang jelas bergerak di atas paras sokongan Moving Average 50 (MA50) boleh menjadi petunjuk awal untuk permulaan pergerakan bearish harga.
 Namun, harga yang menyambung dagangan pada hari ini (Khamis) dilihat mendatar selepas mencapai ketinggian semalam.
Sekiranya kenaikan harga masih berjaya diteruskan, harga dilihat akan ke sekitar 133.700 sebelum meneruskan kemaraan ke zon 135.00 pula.
Sebaliknya, jika situasi mula berubah menyaksikan harga membuat terjunan semulam, melepasi paras 132.00 dan sokongan MA50 akan menjadi petunjuk awal perubahan trend.
Penurunan harga jika dilanjutkan lebih rendah bakal mencecah ke zon support yang berada pada sekitar 129.700-129.300.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Minyak Mentah Sudah Mula Menunjukkan Tanda-tanda Pemulihan!

Harga minyak mentah telah meningkat dua kali ganda, sejak Januari lalu. Pasaran minyak mentah dan gas asli ini dikatakan sedang menuju kepada pasaran yang stabil dengan menjanjikan lebih banyak ketenangan buat pelabur pada tahun 2017.
Sejak ditutup pada 30 Disember lalu, harga minyak mentah didagang meningkat kepada $53.89, naik 0.5 sen setong atau pada kira-kira 0.90 peratus.
Harga minyak Brent juga tidak banyak berubah apabila kali terakhir dinilai pada $56.82.
Pada penutup Jumaat lepas, harga gas asli dinilai jatuh.
 Harga minyak mula didagang tinggi minggu lepas selepas pengeluaran minyak mentah dijangka dipotong minggu ini. Namun begitu, harga kembali menyusut selepas Pentadbiran Maklumat Tenaga (EIA) daripada Jabatan Tenaga AS melaporkan inventori minyak mentah meningkat lebih tinggi dari jangkaan awal.
Antara berita lain yang mempengaruhi sentimen pasaran minyak mentah minggu lepas termasuklah:

Jabatan Tenaga Amerika Syarikat melaporkan bahawa bekalan gas asli jatuh mendadak dengan kejatuhan inventori sebanyak 237 billion kaki padu pada minggu berkahir 23 Disember. Angka inventori tersebut sekali gus meletakkan jumlah inventori berkurang 413 Bcf (Billion cubic feet) daripada tahun lepas.
Syarikat Petroleo Brasileiro Petrobras SA DRC meningkatkan penjualan yang dirancang bagi tempoh 2017 sehingga 2018 kepada $21 Billion lebih tinggi daripada unjuran awal. Krisis hutang di PetroBras sebelum ini telah membuka peluang kepada pelaburan swasta oleh syarikat asing yang dikatakan bakal menambah jumlah penerokaan minyak antarabangsa.

Aussie Membuka Pasaran Sesi Asia dengan Cemerlang!


Ini Sebab USD Kembali Kukuh Menjelang FOMC Esok

Matawang dollar USD yang sebelum ini didagangkan sekitar paras terendah tiga bulan ekoran terkesan daripada jangkaan bank pusat akan memperlahankan proses kitaran kenaikan kadar faedah, kembali mengukuh semula pada dagangan Selasa selepas tumpuan pelabur mula terarah kepada risiko kegawatan ekonomi pada zon Eropah. Isu yang membimbangkan pasaran tersebut timbul berikutan daripada data-data domestik zon Eropah yang memberi isyarat kepada pergerakan ekonomi yang semakin perlahan. Kemerosotan pada pengeluaran industri di Jerman yang tidak terjangka untuk bulan ketiga berturut-turut menambahkan lagi kelemahan pada matawang EURO. Aktiviti eksport di Jerman dilihat agak bergelut disebabkan permintaan global yang berkurangan dan pergolakan perdagangan yang didorong oleh polisi Presiden Donald Trump.
 Sementara itu, matawang Sterling pula menyusut pada kadar separuh peratusan untuk sesi dagangan Selasa berikutan pelabur mengambil kesempatan untuk mengambil dahulu keuntungan pada posisi dagangan sebelum ini menjelang pasaran yang dijangka bergelora ekoran perdebatan pelan perjanjian Brexit Theresa May akan menjadi tumpuan utama. Undian Parlimen Britain dijadualkan pada 15 Januari, dengan jangkaan pasaran lebih melihat pada kekalahan May melainkan beliau berjaya mendapat sokongan terhadap pelan Brexitnya. Matawang GBP dijangka berkemungkinan akan bergerak lemah pada penghujung minggu ini ditambah pula faktor dollar USD yang mula menunjukkan peningkatan pada nilai dagangannya semakin memberi tekanan terhadap Sterling.
Beralih pada data ekonomi tumpuan pada sesi Asia pagi ini, data purata pendapatan di Jepun menunjukkan peningkatan 2.0% lebih tinggi daripada bacaan sebelum ini iaitu 1.5% walaupun jangkaan adalah menurun kepada 1.3%. Di Australia pula, data kelulusan bangunan baru merosot pada kadar -9.0% dan berkemungkinan akan memberi kesan terhadap aktiviti pembinaan di sana. Namun, data yang lebih menjadi tumpuan hari ini adalah penetapan kadar faedah oleh Bank of Canada (BoC) pada jam 11 malam ini dimana jangkaan kadar faedah akan dinaikkan ke paras 2.00% berbanding 1.75% sebelum ini. Seterusnya, pada jam 3 pagi awal Khamis pula, tumpuan akan terarah pula kepada mesyuarat FOMC yang ditunggu-tunggu pelabur pada minggu ini untuk melihat keputusan bank pusat FED sama ada akan ada kenaikan kadar faedah atau tidak. Kawal dagangan anda untuk menghadapi pasaran yang agak berliku untuk dagangan penghujung minggu ini.


EUR/USD Bergerak Dalam Julat 30 Pips, Trend Masih Kekal Bearish?

Pergerakan pasaran di awal minggu semalam dilihat agak perlahan dengan mata wang US dolar juga tidak menyambung corak pengukuhan minggu lalu.
Tinjauan pada data pengilangan di New York yang diterbitkan semalam juga memperlihatkan angka yang buruk iaitu -31.8 berbanding ramalan -3.7, memberi petunjuk kesihatan perniagaan yang suram.
Pelabur juga masih menantikan perkembangan terbaru berkenaan isu siling hutang di Amerika Syarikat (AS) yang boleh mengubah sentimen pasaran pada bila-bila masa sahaja dan boleh mengganggu arah pergerakan dagangan mata wang.

Meneliti carta harga pasangan mata wang EUR/USD, harga bergerak mendatar pada Isnin semalam ketika corak penurunan harga dijangka akan diteruskan.
Namun, harga masih bergerak dalam trend bearish di mana harga kekal berada di bawah paras halangan Moving Average 50 (MA50) pada rangka masa 1 jam di carta tersebut.
Harga yang memulakan dagangan di sesi terawal pada paras 1.08500 meningkat ke sekitar 1.08800 dan bergerak perlahan dalam julat 30 pips tersebut.
 Sekiranya kenaikan gagal melepasi halangan MA50 dan menyambung semula corak penurunan sebelum ini, paras 1.08500 akan dilepasi sebelum menuju sasaran 1.08000.
Jika diteruskan lebih rendah menembusi 1.08000, harga boleh mencecah sehingga ke paras sekitar 1.07000.
Namun jika harga kembali paparkan lonjakan semula, melepasi halangan MA50 akan membuatkan harga menguji pula zon 1.09000 yang akan menjadi rintangan seterusnya.
Jika isyarat bertukar bullish buat harga, lonjakan bakal diteruskan menuju paras tumpuan pada 1.10000 semula.
Pelabur akan meneliti data sentimen ekonomi Jerman tinjauan ZEW dan data jualan runcit AS untuk memantau pergerakan kedua-dua mata wang Euro dan US dolar hari ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


Harga Minyak Papar Pemulihan

Minyak mentah didagangkan stabil ketika pasaran menuju penghujung minggu, setelah pulih dari kejatuhan drastik pada hari Isnin yang disebabkan oleh keputusan OPEC+ dan kebimbangan terhadap peningkatan kes coronavirus.
Niaga hadapan minyak mentah Brent tetap diniagakan stabil pada $73.48 setong walaupun sedikit susut, sementara dagangan WTI Amerika Syarikat pula didagangkan pada $71.60 setong.
Menyingkap kembali peristiwa yang berlaku pada awal minggu, OPEC+ telah bersetuju untuk meningkatkan pengeluaran minyak mentah sebanyak 400,000 tong mulai Ogos hingga Disember 2021.
 Hal ini telah mendorong kebimbangan pelabur terhadap peningkatan dalam bekalan dalam pasaran minyak mentah, lebih-lebih lagi ketika dunia diancam oleh penularan baru varian Delta yang mudah merebak.
Susulan itu, kedua-dua penanda aras harga minyak jatuh ke bawah paras harga $70 setong sebelum kembali pulih pada hari Selasa.
Bagaimanapun, pemulihan yang dicatatkan agak terbatas disebabkan peningkatan yang dipamerkan dalam bekalan minyak mentah AS pada minggu lepas, menyebabkan pelabur khuatir terhadap permintaan bahan bakar yang mungkin akan terus terkesan akibat peningkatan semula kes Covid di negara itu.
Pada Khamis, Pusat Kawalan dan Pencegahan Penyakit (CDC) melaporkan bahawa varian delta telah menyumbang lebih dari 83% kes baru di AS. Beberapa hospital juga telah mencapai kapasiti mereka untuk menampung pesakit, terutamanya di kawasan-kawasan yang mempunyai kadar vaksinasi yang rendah.


Ekonomi dan Dolar Australia. Apa yang Kita Tahu Setakat Ini.

Polisi monetari Australia pada hari ini dikekalkan oleh Bank Pusat Australia (RBA: Reserve Bank of Australia) dengan kadar faedah dikekalkan pada paras 1.50%. Pengekalan ini dibantu oleh data inflasi suku ketiga yang menunjukkan ekonomi menuju ke arah yang betul.
Pihak RBA mengatakan, ramalan pertumbuhan ekonomi dan inflasi meningkat sedikit berbanding tiga bulan lepas. Pertumbuhan ekonomi tahun depan juga dijangkakan akan meningkat ke paras optimum sebelum menguat secara berkala. Inflasi pula dijangka menguat sepanjang dua tahun kedepan secara berkala.
Consumer price index,CPI (Indeks harga pengguna) meningkat 0.70% pada suku ketiga dan 1.30% sepanjang tahun ini. Data ini sebenarnya agak mengejutkan kerana pada suku kedua inflasi melemah ke paras terendah sejak 17 tahun lepas.
Pada mulanya iaitu pukul 11.30 pagi pengumuman kadar, AUD/USD menguat sedikit dan hanya naik 16 pip dari paras asal (bulatan biru pada graf) 0.7600 ke 0.7616. Selepas itu, AUD/USD membuat rally (naik) selepas 30 minit kenyataan dikeluarkan ke paras 0.7647. AUD/USD sudah berada di paras 0.7666 semasa artikel ini ditulis.
Sumber: Trading View
Apa yang menyebabkan AUD menguat berbanding USD?
 Kenyataan RBA dilihat kurang unsur easing bias (kecenderungan kepada pelonggaran polisi) yang menyebabkan Aussie menguat. Data inflasi yang agak baik baru-baru ini dan juga forward guidance (panduan kehadapan) terhadap jangkaan pertumbuhan ekonomi memberikan isyarat kepada pemain pasaran bahawa kadar faedah akan dikekalkan.
Bank pusat mengatakan inflasi pada September telah dijangkakan dan akan kekal rendah untuk jangka masa pendek. Tiada komen tentang faktor penyumbang kepada peningkatan inflasi iaitu peningkatan dalam harga buah-buahan dan sayuran.
Lihat tren inflasi Australia yang semakin baik.

Dalam kenyataan berlainan, jangkaan pertumbuhan ekonomi dan inflasi masih dikekalkan sejak mesyuarat Ogos lepas memberikan isyarat kepada pasaran bahawa RBA masih dalam mood tunggu dan lihat data-data penting yang menjadi fokus kepada RBA.

Ini Serba Sedikit Ringkasan Menjelang Penetapan Kadar Australia RBA


Analisis Teknikal GBP/JPY – Timeframe H1 – 22/11/2018

Pada sesi dagangan semalam, harga pada chart pasangan matawang GBP/JPY dilihat cuba untuk membuat kenaikan walaupun pergerakan harga dilihat agak perlahan. Ini kerana kedua-dua matawang tersebut didagangkan lemah dalam pasaran dengan Sterling masih dibayangi isu Brexit sementara Yen pula terkesan dengan sentimen semasa pasaran yang semakin pulih. Data harga pengguna  yang dikeluarkan awal pagi ini di Jepun masih dilihat kekal di bawah sasaran Bank of Japan (BOJ). Berdasarkan pada indicator Moshed Magic Line pada dagangan semalam pada chart GBP/JPY, harga membuat kenaikan pada paras terendah semasa sekitar 144.00 sehingga melepasi paras Magic Pivot dan juga paras resistance MagicR1 sebelum harga kembali turun semula dan menutup harga pada sesi pasaran New York di sekitar paras Magic Pivot semula.
Bersambung pada sesi pasaran Asia pagi ini, harga masih dilihat bergerak mendatar dan berlegar di paras Magic Pivot 144.425 hari ini sebelum harga kemudian cuba membuat kenaikan melepasi paras Magic Pivot tersebut menjelang pembukaan sesi pasaran Eropah hari ini. Jika harga berjaya meneruskan kenaikan, harga dilihat akan ke paras resistance 144.892 (MagicR1) terlebih dahulu. Kemudiannya, harga akan meneruskan lagi kenaikan menuju pula ke paras resistance pada 145.343 (MagicR2) sebelum harga naik menguji zon tumpuan harga sekitar paras resistance 145.810 (MagicR3).
Namun, jika harga kembali membuat penurunan lebih rendah dari paras Magic Pivot 144.425, harga akan menguji support 143.974 (MagicS1) terlebih dahulu. Kemudiannya, jika harga berjaya breakout paras tersebut, harga bakal mencari paras terendah yang baru berkemungkinan menuju ke paras sekitar 143.507 (MagicS2). Seterusnya, momentum penurunan yang masih dikekalkan harga dilihat berpotensi untuk mencecah penurunan sehingga ke paras support pada 143.056 (MagicS3).
 Terus mengikuti perkembangan Brexit dan sentimen semasa dalam pasaran untuk memantau pergerakan harga pada chart GBP/JPY ini. Kawal risiko dagangan anda dengan memilih posisi terbaik pada chart anda menggunakan bantuan indicator Moshed Magic Line pada analisis teknikal harian.

Paras support: 143.974, 143.507, 143.056.
Paras resistance: 144.892, 145.343, 145.810.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Tak Jadi Turun, U-Turn Naik Semula Ke Zon Rintangan

US dolar masih bergerak lemah menuju ke penghujung minggu apabila pasaran terus memberi reaksi terhadap kenyataan Pengerusi Federal Reserve (Fed) Jerome Powell berkenaan polisi bank pusat.
Hasil perbendaharaan Amerika Syarikat (AS) paparkan kenaikan ke paras tertinggi beberapa bulan namun pasaran Wall Street yang menunjukkan kenaikan terus memberi tekana terhadap dagangan US dolar.
Sentimen pasaran yang positif dan buatkan US dolar bergerak lemah akan terus memberi ruang mata wang utama yang lain untuk memanfaatkan peluang meningkat dalam pasaran.
Awal sesi pasaran New York semalam melihatkan US dolar sedikit mengukuh namun kembali bergerak susut semula sehingga sesi dagangan berakhir.
Pada carta harga pasangan mata wang EUR/USD, harga turun membuat penurunan ke paras 1.21100 sebelum harga meningkat semula ke zon rintangan 1.21800-1.21500.
Pelabur masih melihat isyarat untuk harga meneruskan kenaikan pada trend bullish selepas harga kembali bergerak semula di atas paras sokongan Moving Average 50 (MA50) pada rangka masa 1 jam pergerakan harga.
 Namun, zon rintangan minggu lalu masih gagal ditembusi sehingga bersambung pada dagangan Khamis.
Jika kenaikan berjaya diteruskan melepasi zon rintangan tersebut, paras ketinggian pada 1.22500 akan menjadi tumpuan seterusnya untuk mencatatkan paras tertinggi terbaru 7 minggu.
Sekiranya harga kekal gagal tembus zon rintangan dan membuat penurunan semula di bawah halangan MA50, isyarat awal bagi perubahan trend bearish akan menjangkakan penurunan harga menuju ke paras sokongan sekitar 1.20900.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


OPEC: Permintaan Tinggi Minyak Mentah Pada 2018

OPEC dalam laporan bulanannya pada Khamis meramalkan permintaan minyak mentah yang lebih tinggi pada 2018 disokong oleh peningkatan penggunaan global dan juga pertumbuhan penawaran yang perlahan. Sebelum ini, terdapat peningkatan dalam pengeluaran OPEC itu sendiri yang menunjukkan lebihan bekalan akan berterusan.
OPEC juga berkata bahawa dunia memerlukan 32.42 juta tong sehari tahun hadapan, naik sebanyak 220,000 tong dari ramalan sebelum ini.
 Walaubagaimanapun, OPEC melaporkan pengeluaran daripada 14 negara anggota melebihi daripada permintaan yang disebabkan oleh peningkatan keluaran dari Libya dan Nigeria, dua negara anggora yang dikecualikan daripada perjanjian pemotongan.
Pada Julai, OPEC merekod peningkatan keluaran sehingga 173,000 tong sehari kepada 32.87 juta tong sehari disebabkan pengecualian kepada Nigeria dan Libya di samping eksport oleh negara pengeluar terbesar Arab Saudi.
Data-data ini menunjukkan OPEC hanya mematuhi perjanjian sebanyak 86% menurut anggaran yang dibuat oleh Reuters, ia merosot daripada 96% sebelum ini pada Jun.


Analisis GOLD – Penangan Powell, Emas Akhirnya Berjaya Lolos Lebih Tinggi

Setelah mendatar untuk seketika, akhirnya emas telah berjaya melonjak lebih tinggi untuk keluar dari zon sideway sejak minggu lalu.
Dipengaruhi oleh US dolar, nilai emas meningkat tinggi ekoran US dolar didagangkan susut nilai dengan ketara pada sesi New York dipengaruhi oleh kenyataan Pengerusi Federal Reserve (Fed) Jerome Powell.
Memberi isyarat terhadap dasar monetari bank pusat, Powell telah menyatakan sudah tiba masa untuk Fed memperlahankan kenaikan kadar faedah.
Ucapan bernada dovish itu telah mendorong penyusutan ketara US dolar walaupun raja mata wang itu pada mulanya menunjukkan pengukuhan di awal sesi New York ketika data pertumbuhan ekonomi Amerika Syarikat (AS) diterbitkan meningkat.
Pada carta harga XAU/USD yang mengukur nilai emas berbanding US dolar telah menyaksikan harga akhirnya melonjak melepasi zon rintangan 1760.00 yang menghalang harga sebelum ini.
Kenaikan harga yang melantun dari paras sokongan Moving Average 50 (MA50) pada rangka masa 1 jam di carta XAU/USD tersebut memberi isyarat bullish untuk pergerakan emas selanjutnya.
Menyambung dagangan sehingga ke sesi Eropah hari ini (Khamis), harga telah kembali semula menguji zon rintangan 1780.00 yang menjadi tumpuan pada pertengahan November lalu.
 Kenaikan harga emas dijangka akan diteruskan lagi pada sesi-sesi berikutnya untuk melepasi lebih tinggi dari zon 1780.00.
Sasaran seterusnya adalah pada zon tumpuan 1800.00 untuk harga emas catatkan ketinggian terbaru 4 bulan.
Namun, sebarang kemungkinan boleh berlaku di penghujung minggu yang boleh mengubah arah pergerakan harga emas.
Penurunan harga jika berlaku dilihat akan kembali ke zon RBS (resistance become support) 1760.00 setelah zon tersebut berjaya ditembusi semalam.
Susut lebih rendah di bawah zon tersebut semula akan memberi petunjuk perubahan trend bearish buat emas dan penurunan lanjut harga akan dijangkakan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pilihan Raya UK Semakin Hampir, GBP/USD Bakal Bergerak Lemah Minggu Ini?

Dengan kekurangan data ekonomi UK diterbitkan pada minggu ini, dagangan Pound Sterling akan terus digerakkan oleh perkembangan Brexit dan tinjauan pilihan raya UK.
Pilihan raya UK yang akan bermula pada minggu hadapan dijangka akan memberi tekanan terhadap Sterling ekoran pelabur mula berwaspada untuk mengurangkan risiko dagangan.
Turut menambah kerisauan pelabur apabila terdapat laporan kejadian serangan pengganas di London Bridge dengan dua terbunuh dan beberapa orang awam tercedera.
Jika diperhatikan pergerakan harga pada carta pasangan matawang GBP/USD, terhadap perbezaan jarak (gap) pembukaan harga pada sesi Asia pagi ini yang lebih rendah berbanding harga ditutup minggu lalu.
Sebelum itu, harga telah mencatatkan lonjakan lebih 50 pips pada sesi New York Jumaat lalu dan kemudiannya mendatar sehingga dagangan minggu lalu berakhir.
Pada sesi pasaran Asia hari ini, harga bergerak mendatar sehingga bersambung ke sesi pasaran Eropah. Harga berlegar pada garisan Moving Average 50 (MA50) dengan julat pergerakan harga sekitar 20 pips sahaja.
 Kenaikan lebih tinggi harga dilihat akan menguji paras ketinggian minggu lalu pada 1.29500 yang gagal ditembusi selepas harga melonjak dari zon support 1.28300 sebelum ini.
Sedikit lagi kenaikan lebih tinggi akan menguji pula zon resistance bagi dagangan November sekitar paras ketinggian 1.29700. Kenaikan seterusnya dijangka menuju paras tumpuan pada 1.30000.
Manakala jika harga cenderung membuat penurunan pula, harga bakal menguji paras terendah minggu lalu pada 1.28800.
Penurunan lebih rendah akan kembali semula menguji zon support 1.28300 yang masih gagal ditembusi sejak diuji dua minggu berturut-turut.
Lihat gambar carta pasangan matawang GBP/USD di bawah untuk rujukan analisis teknikal anda.


EUR/USD Terus Susut Rekodkan Paras Terendah Terbaharu 2021!

US dolar kekalkan pengukuhan pada penghujung September dek kerana pelabur kembali beralih tumpuan terhadap spekulasi Federal Reserve (Fed) akan memulakan langkah pengurangan pembelian bon (tapering) dalam tempoh yang terdekat.
Pengukuhan US dolar juga turut dipacu oleh lonjakan hasil bon AS 10-tahun di paras 1.56% serta faktor-faktor yang menyebabkan sentimen berisiko seperti isu Evergrande yang gagal menjelaskan pembayaran kuponnya.

Namun pelabur perlulah berwaspada pada dagangan penghujung September yang mana berkemungkinan akan berlaku aktiviti profit-taking yang boleh mengubah arah pergerakan harga semasa.
Jika diperhatikan kepada carta harga pasangan matawang EUR/USD, pergerakan harga telah pun menyusut lebih 300 pips daripada awal September setelah harga mencapai paras tertinggi 1.19000.
Penurunan yang terjadi juga telah mendorong harga mencipta paras terendah yang terbaharu bagi 2021 mencecah paras 1.16000 setelah menjunam 95 pips pada dagangan semalam.
Dalam masa yang sama, harga turut menunjukkan trend bearish sepanjang dagangan September dengan pergerakan harga terus kekal berada di paras halangan Moving Average 50 (MA50) pada timeframe 1 jam di carta EUR/USD.
 Sekiranya momentum pengukuhan USD terus berkekalan, harga boleh susut di bawah zon support 1.16000 untuk meneruskan trend bearish.
Penurunan yang lebih rendah berkemungkinan boleh mencecah sehingga ke paras 1.15000 sekali gus mencatatkan paras terendah yang terbaharu lagi bagi tahun ini.
Namun jika zon 1.16000 berjaya menyokong semula lonjakan harga, dijangka paras zon sokongan sebelum ini sekitar 1.16700 akan kembali diuji.
Melepasi rintangan tersebut, paras 1.17000 pula akan menjadi paras tumpuan harga untuk pelabur menilai reaksi harga pada zon itu bagi petunjuk arah pergerakan selanjutnya.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Susut, Trader Siap Siaga Untuk Lebih Banyak Keluaran Data Ekonomi

US dolar didagangkan mendatar pada sesi Asia setelah susut dari paras tertinggi lima minggunya berbanding pesaing utama.
Data ekonomi daripada Amerika Syarikat terus mengejutkan pasaran dengan mempamerkan penurunan, di mana indeks pembuatan New York Empire mencatat kejatuhan terbesar sejak April 2020.
Ucapan empat penggubal dasar Federal Reserve (Fed) tampaknya gagal memberi impak ketara buat pasaran, yang terus menegaskan pendirian untuk mengembalikan inflasi kepada sasaran 2% bank pusat.
Terbitan data seterusnya yang akan diperhatikan oleh pelabur adalah laporan jualan runcit AS pada sesi New York.
Pada masa yang sama, pasaran terus mengikuti perkembangan dalam isu siling hutang AS (debt ceiling) terutamanya perjumpaan Presiden Joe Biden dan Speaker Dewan Kevin McCarthy pada hari ini.
 Meneliti pergerakan mata wang utama, euro sedikit meningkat dari paras terendah yang disentuhnya pada Isnin, dengan tumpuan pelabur disasarkan kepada data sentimen ekonomi Jerman tinjauan ZEW pada sesi Eropah.
Selain itu, mata wang pound turut mencatat pemulihan daripada kejatuhan terdahulu dengan didagangkan lebih tinggi menjelang penerbitan data pekerjaan UK.
Sementara itu mata wang berkaitan komoditi, dolar Aussie dan New Zealand juga menokok ketika pasaran kini menunggu penerbitan laporan minit mesyuarat Reserve Bank of Australia (RBA) dan data ekonomi dari China.
Di samping itu, dolar Kanada turut diniagakan stabil setelah menyusut rendah berbanding dolar greenback pada minggu lalu dengan fokus pasaran juga tertumpu kepada keluaran data inflasi Kanada.
Kepada pembaca atau trader Intraday, jangan lupa untuk sertai “Lucky Draw RM3,000” dari SaracenMarkets bulan ini. Untuk info lanjut, boleh whatsapp admin kami. Mana tahu rezeki anda bulan ini. KLIK SINI


Walaupun Pound Berisiko, GBP/USD Tetap Teruskan Kenaikan Menuju 1.33000

Pound Sterling dilihat berjaya bergerak lebih kukuh berbanding US dolar pada awal minggu ini menyambung kenaikan pada penghujung minggu lalu walaupun masih dibayangi ketidaktentuan Brexit.
Menteri Luar Ireland, Simon Coveney menyatakan kedua-dua pihak masih tidak mencapai persetujuan berkenaan hak perairan dan menambah lagi, sekiranya rang pasaran dalam diluluskan di UK, peluang untuk rundingan dicapai semakin tertutup.
Pada Ahad, Ketua perunding Brexit UK, David Frost menyatakan UK tidak akan berganjak dari pendirian dalam mencapai persetujuan bersama Kesatuan Eropah (EU).
Pada carta harga pasangan mata wang GBP/USD, harga dilihat meneruskan kenaikan di awal minggu dengan lonjakan di awal sesi Asia melepasi paras 1.32000.
Isyarat awal kenaikan harga telah dilihat oleh pelabur pada penghujung minggu lalu selepas harga bergerak naik di atas paras sokongan Moving Average 50 (MA50) pada rangka masa 1 jam.
Kenaikan harga akan dijangkakan menuju zon resistance 1.33000 yang gagal ditembusi ketika diuji pada minggu lalu.
 Namun jika tekanan terus meningkat terhadap mata wang Pound, harga berkemungkinan akan kembali turun lebih rendah di bawah paras 1.31500.
Zon sokongan harga dilihat pada sekitar 1.30600 seterusnya pada paras tumpuan 1.30000 untuk penurunan harga lebih rendah.
Pelabur akan memberi tumpuan pada data inflasi UK pada minggu ini untuk menilai aktiviti perbelanjaan pengguna yang akan mempengaruhi dagangan Pound.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ulasan Pergerakan Pasaran Tukaran Matawang Sepanjang Minggu Ini (31 Julai-04 Ogos)

US dolar akhirnya berjaya melonjak dan hampir mencapai paras tertinggi minggu lalu dibantu oleh laporan pekerjaan NFP pada Jumaat. Adakah ini hanya pembetulan harga (correction) atau permulaan kepada kenaikan berterusan (rally) US dolar? Soalan ini akan cuba kami jawab dalam artikel seterusnya dan kali ini kita akan cuba melihat apa sebenarnya yang berlaku sepanjang minggu ini.
Seperti yang kita sedia maklum, US dolar sejak beberapa bulan lalu banyak mendapat kesan negatif daripada risiko politik, polisi, geopolitik, dan ketidaktentuan kenaikan kadar faedah walaupun Fed dalam kitaran pengetatan polisi. Jangkaan pasaran terhadap risiko kepada polisi fiskal dan kurangnya potensi kenaikan kadar beberapa bulan akan datang telah membenam matawang greenback ini!
Oleh sebab itu, hanya pemangkin (catalyst) yang begitu kuat sahaja dapat memulihkan semula US dolar dan pemangkin ini muncul pada Jumaat seterusnya melonjakkan US dolar. Data NFP begitu baik, sekurang-kurangnya yang terbaik sejak beberapa bulan lalu.
Apa yang perlu difahami adalah bukan data NFP sahaja yang akan mempengaruhi pergerakan positif US dolar, tetapi ada banyak sentimen lain selain daripada data ekonomi seperti politik, geopolitik dan polisi yang turut mempengaruhi US dolar ketika ini.
Walaubagaimanapun, dengan risiko-risiko lain agak reda, laporan NFP ini sudah cukup untuk menjadi sentimen positif setakat ini.
Perlu diingat adalah penting untuk terus perhatikan sentimen semasa dan mengemaskini informasi pasaran setiap masa, atau sekurang-kurangnya setaip kali sesi dagangan harian berakhir. Maknanya di sini, setiap pagi cuba ingat semula berita penggerak pasaran yang berlaku pada hari sebelum. Selepas itu, kaji semula apa yang berlaku sepanjang sesi dagangan sesi Asia dan seterusnya sesi Eropah dan New York.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

24 – 28 Julai
31 Ogos – 04 Julai

Eur/Usd- naik 163 pip
Eur/Usd- volatile 187 pip

Usd/Jpy– jatuh 164 pip
Usd/Jpy– volatile 120 pip

Gbp/Usd– naik 174 pip
Gbp/Usd– jatuh 244 pip

Usd/Chf- naik 282 pip
Usd/Chf- naik 133 pip

Usd/Cad– jatuh 163 pip
Usd/Cad– naik 240 pip

Aud/Usd– naik 187 pip
Aud/Usd– jatuh 152 pip

Nzd/Usd– naik 157 pip
Nzd/Usd– jatuh 134 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Penetapan polisi Bank Pusat Australia (Selasa)

Bank pusat menjangka ekonomi Australia akan berkembang di sekitar 3% beberapa tahun akan datang. Satu faktor ketidaktentuan kepada ekonomi adalah penggunaan domestik di mana jualan runcit telah meningkat tetapi pertumbuhan gaji adalah perlahan, di samping paras hutang isirumah yang tinggi. Perkara ini dijangka akan mengekang perbelanjaan oleh penduduk di Australia.
Kebimbangan RBA masih terarah kepada pengukuhan Aussie Dolar yang menyebabkan kadar tukaran meningkat. Ia dijangka akan memberi tekanan kepada harga dalam ekonomi. Gabenor Lowe berkata, kenaikan nilai Aussie boleh menyebabkan aktiviti ekonomi yang perlahan dan pergerakan inflasi yang rendah daripada jangkaan bank piusat.

Aktiviti sektor pembuatan UK (Selasa)

PMI sektor pembuatan UK mengukuh ke paras 55.1 pada Julai dari 54.2 sebelum ini. Bacaan kali ini melebihi jangkaan 54.4 dan merupakan kenaikan pertama sejak tiga bulan lalu.

Data inflasi PCE Amerika Syarikat (Selasa)

Data inflasi keutamaan Fed iaitu Perbelanjaan Penggunaan Peribadi (Personal Consumption Expenditure, PCE) tidak berubah pada Jun di paras 0.1%. Manakala bacaan tahunan jatuh kepada 1.4% dari 1.5% sebelum ini berikutan harga tenaga yang terus menekan indeks ini.
Bacaan Core-PCE juga tidak berubah pada Jun dan juga sejajar dengan jangkaan pasaran. Bacaan tahunan tidak berubah dari 1.5%.

Aktiviti sektor pembuatan US (Selasa)

Indeks sektor pembuatan Amerika Syarikat jatuh kepada 56.3 pada Julai dari 57.8 sebelum ini dan bacaan kali ini sedikit di bawah jangkaan pasaran. 15 dari 18 komponen sektor pembuatan merekod pertumbuhan pada bulan Julai.

Data pekerjaan New Zealand (Rabu)

 Pasaran buruh di New Zeland menurun pada suku tahun kedua, dengan para majikan membuang pekerja untuk pertama kali sejak dua tahun. Kadar pekerjaan secara kesuluruhan menurun 0.2% untuk bulan Jun, selepas meningkat 1.2% pada suku tahun pertama. Bacaan ini mengejutkan penganalisis ekonomi yang menjangkakan kenaikan sebanyak 0.7%. Kadar pengangguran susut 0.1 kepada 4.8%.

Aktiviti sektor pembinaan UK (Rabu)

PMI Sektor pembinaan UK jatuh kepada 51.9 pada Julai dari 54.8 sebelum ini. Bacaan kali ini di bawah jangkaan pasaran 54.5 dan juga merupakan bacaan terendah sejak Ogos 2016.

Data pekerjaan ADP-NFP (Rabu)

Data terbaru sektor pekerjaan Amerika Syarikat merekod tambahan 178,000 pada Julai kurang daripada jangkaan pasaran 187,000. Walaubagaimanapun, data pada Jun telah dikaji semula daripada 158,000 kepada kenaikan yang begitu signifikan sebanyak 191,000.

Imbangan dagangan Australia (Khamis)

Perdagangan Australia pada Jun semakin perlahan berbanding sebelum ini di mana lebihan dagangan (trade surplus) merosot berikutan faktor komoditi.

Aktiviti sektor perkhidmatan UK (Khamis)

Aktiviti ekonomi dalam sektor perkhidmatan UK semakin meningkat pada Julai melebihi daripada jangkaan. Bacaan kali ini melonjakkan keyakinan terhadap ekonomi British di mana sektor perkhidmatan mewakili 80% Keluaran Dalam Negara Kasar (GDP).
Markit melaporkan indeks PMI sektor perkhidmatan meningkat kepada 53.8 berbanding bacaan yang dicatat sebelum ini 53.4. Jangkaan pasaran untuk data kali ini ialah 53.6.

Penetapan polisi Bank of England (Khamis)

Bank pusat menurunkan ramalan pertumbuhan pendapatan yang mampu mengurangkan tekanan ke atas terhadap inflasi dalam masa terdekat.
Retorik keseluruhan dalam kenyataan kali ini dinilai sebagai ‘dovish’ dengan tidak banyak bukti yang menunjukkan bank pusat akan mengetatkan kadar faedah dalam masa terdekat.

Aktiviti sektor perkhidmatan US (Khamis)

PMI sektor perkhidmatan US yang dikeluarkan pada Khamis jatuh kepada 53.9 dari 57.4 sebelum ini dan jauh berada di bawah jangkaan pasaran 57.0. Bacaan kali ini juga adalah yang terendah sejak 11 bulan lalu.
Komponen pekerjaan pula jatuh kepada 53.6 dari 55.8 menunjukkan prestasi pasaran pekerjaan yang perlahan pada Julai dalam sektor perkhidmatan.

Data pekerjaan Amerika Syarikat (Jumaat)

Dengan data inflasi sebelum ini dilihat lemah, data kali ini sudah tentu akan memperbaharui jangkaan positif terhadap perancangan pengetatan kadar faedah Federal Reserve.
Sejak akhir-akhir ini, data ekonomi khususnya pertumbuhan gaji adalah faktor besar yang memburukkan jangkaan pasaran terhadap kenaikan kadar faedah jangka pendek.
Oleh itu, dengan data pekerjaan yang secara keseluruhan adalah positif, ia sepatutnya melonjakkan keyakinan terhadap pengetatan polisi apabila dilihat dengan kombinasi pengetatan pasaran pekerjaan dan peningkatan kadar gaji.


Lonjakan Terbantut, GBP/USD Berundur Selepas Capai Ketinggian $1.2200

Corak bullish yang dipaparkan pada carta harga pasangan mata wang GBP/USD sejak penghujung minggu lalu sehingga bersambung di awal minggu ini gagal diteruskan pada Selasa semalam.
Ini adalah disebabkan reaksi suram pasaran terhadap ucapan oleh Pengerusi Federal Reserve (Fed) Jerome Powell di acara simposium Riskbank di Stockholm di mana beliau tidak memberikan petunjuk terhadap dasar monetari bank pusat.
Tiada petunjuk jelas untuk mesyuarat FOMC yang akan berlangsung pada awal Februari nanti membuatkan pelabur lebih memilih untuk tidak mengambil risiko dan berwaspada menjelang terbitan data inflasi Amerika Syarikat (AS) pada Khamis esok.

Jika diperhatikan kenaikan harga pada carta GBP/USD telah mencapai ketinggian 1.22000 di awal minggu ini setelah menyusuli lonjakan ketika reaksi laporan pekerjaan NFP lalu.
Namun, zon 1.22000 kini menjadi rintangan buat harga apabila penurunan dipamerkan semalam sehingga harga hampir menjengah semula ke paras 1.21000.
Namun, paras sokongan Moving Average 50 (MA50) pada rangka masa 1 jam di carta GBP/USD dilihat menghalang daripada penurunan dilanjutkan menunjukkan masih terdapat potensi untuk harga menyambung semula corak kenaikan sebelum ini.
 Setelah berakhir di sekitar 1.21500 di penutup sesi New York, harga bergerak perlahan di sekitar tersebut bersambung pada pembukaan sesi Asia pagi ini (Rabu).
Kenaikan lebih tinggi akan dijangkakan sekiranya harga berjaya melepasi rintangan 1.22000 sebelum sasaran seterusnya adalah menuju 1.23000.
Mencapai ketinggian tersebut akan mencatatkan rekod tertinggi terbaru harga dalam tempoh dagangan 4 minggu.
Namun jika berlaku penurunan semula, paras 1.21000 dilihat akan diuji dan dijangkakan untuk menjadi sokongan buat harga.
Jika ditembusi, isyarat perubahan trend bearish berkemungkinan akan lebih jelas dan harga bakal menuju semula ke zon 1.2000 atau lebih rendah lagi ke sekitar 1.19000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Inflasi UK Meleset, GBPUSD Jatuh 100 Pip

Harga pengguna (CPI) UK jatuh dalam tempoh 12 bulan sehingga Jun kepada 2.6% berbanding jangkaan 2.9% dan bacaan sebelum ini 2.9% pada Mei. Bacaan tahunan ini juga adalah yang pertama kali merosot sejak Oktober 2016.
Dari bulan ke bulan, bacaan tidak berubah berbanding jangkaan kenaikan 0.2%.
Bacaan inflasi teras (Core-cpi) tahunan menyusut kepada 2.4% dari 2.6% sebelum ini.
Apabila dilihat kepada komponen-komponen dalam harga pengguna, harga tenaga merosot pada Jun dengan kejatuhan juga direkod dalam harga sektor rekreasi.
 Dari segi tahunan, tekanan ke atas terhadap inflasi banyak disumbang oleh sektor perumahan dan perkhidmatan isirumah.
Trend inflasi di UK akan terus memberikan impak penting terhadap jangkaan polisi Bank of England. Bank pusat telah menjelaskan untuk mengkaji kenaikan inflasi yang disebabkan oleh kelemahan Sterling, tetapi bank pusat turut menekankan tolak-ansur kepada pergerakan inflasi melebihi sasaran 2% ada hadnya.
Bacaan inflasi yang kurang daripada jangkaan pada Jun akan memberi kesan signifikan kepada jangkaan polisi monetari bank pusat. Hal ini penting berikutan beberapa ahli MPC dalam bank pusat akan mengalami kesukaran untuk membuktikan keperluan kenaikan kadar faedah dalam masa terdekat khususnya kadar inflasi yang tidak bergerak melebihi 3.0%.
GBPUSD melemah selepas data ini dikeluarkan dengan pasangan matawang ini jatuh sehingga 100 pip berikutan kelemahan inflasi yang mengurangkan potensi kenaikan kadar Bank pusat dalam masa terdekat.


RBA Nak Naikkan Kadar 50 Mata Asas? Ini Jangkaan Pergerakan Carta AUD/USD

Ekoran sentimen pasaran yang tidak menentu minggu ini dengan laporan campur tangan bank pusat dan kerajaan bagi ekonomi-ekonomi utama dunia telah mempengaruhi pergerakan mata wang sensitif terhadap perubahan sentimen.
Antaranya dolar Australia yang memaparkan arah pergerakan yang berbeza di awal minggu dan penghujung minggu.
Sentimen berisiko pasaran di awal minggu dan pengukuhan ketara US dolar telah menekan dolar Australia ke paras terendah 2 tahun pada minggu ini sebelum dilihat berlaku lantunan semula harga.
Ini dapat diperhatikan pada carta pasangan mata wang AUD/USD dengan penurunan pada Rabu lalu mencecah sekitar 0.63700 mencatatkan paras terendah sejak dagangan Mei 2020 yang lalu.
Namun selepas harga menjejak ke sekitar tersebut, harga kembali melantun semula susulan faktor penyusutan US dolar yang mengurangkan tekanan terhadap penurunan harga sebelum ini.
Meneliti sudut pandangan bank pusat pula, Reserve Bank of Australia (RBA) dijangkakan untuk meningkatkan lagi kadar faedah dengan kenaikan 50 mata asas pada Oktober yang menjadi langkah pengetatan paling agresif sejak 1990.
Justeru, penganalisis melihat terdapat potensi untuk harga menyambung kenaikan lebih tinggi lagi sekiranya US dolar juga kekal dengan prestasi suram.
 Setelah lantunan harga sekitar 170 pips pada Rabu lalu ke sekitar 0.65300, zon tersebut kekal menjadi rintangan untuk harga mendatar di bawahnya menuju dagangan penghujung minggu.
Namun harga dilihat bergerak di atas paras sokongan Moving Average 50 (MA50) pada rangka masa 1 jam dicarta AUD/USD memberi isyarat untuk potensi pergerakan bullish harga bakal diteruskan.
Sekiranya harga berjaya melepasi rintangan 0.65300, harga bakal meneruskan kenaikan lebih tinggi menguji pula zon sekitar 0.6600 sebelum menuju ke paras tumpuan 0.67000.
Namun jika US dolar kembali mengukuh semula dan menekan harga harga di bawah paras sokongan MA50, isyarat untuk pergerakan bearish harga akan mendorong jangkaan untuk mencecah semula pada support 0.63700.
Penurunan lebih rendah dari zon tersebut akan terus mencatatkan paras terendah 2 tahun yang terbaru lagi.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/JPY – Harga Bergerak Perlahan Selepas Menjunam 120 Pips!

Matawang safe-haven Yen Jepun kembali bergerak lemah berbanding US dolar pada dagangan hari ini setelah pamerkan pengukuhan harian terbesar semalam sejak penghujung Ogos lalu.
Pada carta harga bagi pasangan matawang USD/JPY, harga telah menjunam sekitar 120 pips selepas corak kenaikan harga pada beberapa hari sebelumnya gagal dikekalkan.
Harga yang bergerak di bawah paras halangan Moving Average 50 (MA50) pada pergerakan 1 jam harga di awal sesi Asia semalam meneruskan penurunan sehingga mencecah paras terendah harian hampir menyentuh paras 104.300, mencatatkan paras terendah 4 minggu terbaru.
Penurunan tersebut dilihat lebih dipacu oleh penyusutan US dolar yang dipengaruhi oleh sentimen pakej rangsangan ekonomi Amerika Syarikat (AS) yang masih optimis.
Namun, sebarang keputusan perlu dijangkakan dan akan mempengaruhi hala tuju pergerakan harga pada carta USD/JPY.
 Pergerakan harga pada hari ini dilihat mendatar tanpa arah yang jelas di bawah paras RBS (resistance become support) 104.800.
Kenaikan lebih tinggi harga dijangka akan menguji zon tersebut dan juga paras halangan MA50 untuk isyarat trend bullish.
Jika penurunan harga diteruskan semula, zon support sekitar 104.00 akan menjadi tumpuan harga yang gagal ditembusi ketika diuji pada dagangan September lalu.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Nak Trade Forex Yang Efektif? 5 Tips Persoalan Untuk Traders!

Dahulu, trade forex dianggap sebagai satu peluang untuk meningkatkan pendapatan khusus untuk individu yang memiliki modal yang besar. Tetapi, pemikiran tersebut telah pun berubah.
Kini, hampir semua orang mampu untuk mula trading sendiri. Trader forex moden boleh menjana pendapatan melalui perbezaan kadar pertukaran matawang tanpa memerlukan risiko modal yang besar.
Justeru itu, ramai pendatang baru yang menceburkan diri dalam trading forex.
Persoalannya, bagaimana untuk mendapatkan trade forex yang berkesan? Jadi, kami kongsikan kepada anda 5 tips persoalan yang dapat dijadikan panduan!
1. Apa yang diperlukan untuk trade forex yang berjaya?
Prinsip utama dalam trade forex ialah untuk membeli matawang pada harga terendah dan menjualnya pada harga tertinggi serta memperolehi untung mengikut perbezaan kedua-duanya.
Anda perlu ingat bahawa Forex bukanlah satu permainan nasib atau ‘game of luck’ tetapi, sepatutnya dianggap sebagai pekerjaan yang serius. Jadi, traders dapat menggunakannya sebagai sumber pendapatan yang tetap.
2. Adakah ilmu kewangan itu penting?
Ramai yang beranggapan bahawa forex adalah satu proses yang kompleks. Mereka berpendapat bahawa menceburkan diri dalam forex tanpa sebarang ‘special education’ adalah tidak masuk akal.
Memiliki ilmu kewangan adalah satu nilai tambah buat trader namun, tidak bermaksud bahawa jika tiada ilmu tersebut, anda tidak berpeluang.
 Kejayaan dalam trade forex tidak memerlukan anda untuk mengetahui serba serbi tentangnya, cukuplah sekadar memiliki ‘analytical mindset’ iaitu mampu untuk membuat kajian dan memahami faktor-faktor utama yang mempengaruhi kadar pertukaran serta asas dalam mengendalikan analisis teknikal dan fundamental.
3. Bagaimana untuk mendapatkan pengetahuan asas forex?
Kebanyakan syarikat broker akan menawarkan pelanggan mereka dengan bahan-bahan latihan seperti kursus, seminar dan informasi umum yang boleh didapati di internet.
Selain itu, anda juga memerlukan latihan yang menggunakan ‘demo account’ untuk beberapa bulan. Ini adalah satu peluang buat anda untuk mempelajari sesuatu yang baru dalam bentuk praktikal tanpa sebarang risko kerugian.
Tingkatkan peluang untuk memahami prinsip forex, memilih strategi yang sesuai dan terbaik.
4. Platform apa yang digunakan?
‘Trading platform’ ialah satu medium yang diguna pakai untuk trade dan meletakkan orders. Pengetahuan tentang cara penggunaannya adalah penting kerana terdapat kesalahan remeh yang dilakukan seperti saiz kedudukan yang salah ‘stop’ dan ‘limit’ order yang diletakkan tidak betul.
5. Apa strategi yang diperlukan?
Lakukan ujian awal dan retrospektif terhadap strategi anda. Oleh itu, anda dapat menilai sejauh mana keberkesanannya.
Analisis retrospektif adalah latihan biasa tetapi sangat bermanfaat. Walau bagaimana pun, jika strategi tersebut berhasil bukanlah satu jaminan bahawa ianya akan berjaya pada masa akan datang.
Di samping itu, anda perlu mempraktikkan strategi yang telah dirancang dengan menggunakan ‘demo account’ selama beberapa bulan untuk mengelakkan penyesalan akan datang.


Ini Reaksi Dolar Loonie Selepas Belanjawan Kanada Diluluskan!

Senat Kanada meluluskan rang undang-undang belanjawan yang dicadangkan Perdana Menteri Justin Trudeau sebagai langkah terakhir beliau untuk memperluaskan sokongan Covid-19 pada musim panas atau mungkin menjelang pilihan raya pada September.
Rang undang-undang C-30 yang diluluskan merupakan belanjawan pertama Kanada dalam tempoh lebih dua tahun.
Ia merangkumi peluasan program bantuan utama, seperti subsidi gaji untuk membantu majikan membayar pekerja dan sokongan untuk membantu perniagaan membayar sewa mereka.
 Namun begitu, kelulusan ini gagal merangsang kenaikan dolar Kanada, sebaliknya ia terus didagangkan lebih lemah di paras terendah satu minggu berbanding US dolar pada sesi Asia.
Kelemahan ini didorong oleh kebimbangan pasaran terhadap penularan varian Delta Covid-19 yang semakin meluas dan mengancam perdagangan global serta membebankan dagangan komoditi.
Sentimen berisiko dalam pasaran memberi peluang kepada dolar greenback untuk meraih keuntungan sebagai safe-haven dan melemahkan dagangan matawang utama.


Analisis Teknikal USD/CAD – Timeframe H1 – 20/12/2018

Jika diteliti pergerakan harga pada chart pasangan matawang USD/CAD untu sesi dagangan semalam, harga dilihat membuat penurunan setelah mencatatkan paras tertinggi pada dagangan hari sebelumnya. Harga membuat penurunan sehingga melepasi paras Magic Pivot pada indicator Moshed Magic Line semalam sebelum pengukuhan USD berikutan kenaikan kadar faedah pada mesyuarat FOMC awal pagi tadi kembali melonjakkan harga untuk menguji paras ketinggian sebelum ini dan telah mencapai paras ketinggian baru di paras sekitar 1.35070 sedikit sahaja mengatasi paras tertinggi tahun ini. Selain daripada terkesan ekoran ketidakstabilan pasaran minyak mentah global, data inflasi Kanada yang dikeluarkan malam tadi menepati ramalam pasaran apabila mencatatkan penurunan pada kadar yang lebih rendah di paras -0.4%.
Pada sesi pasaran Asia hari ini, harga yang memulakan dagangan sekitar paras Magic Pivot 1.3469 kemudian dilihat membuat kenaikan menguji paras resistance 1.35000 untuk mengatasi paras ketinggian baru yang dicapai awal pagi tadi. Jika harga dilihat meneruskan kenaikan, paras awal yang dilihat akan menjadi tumpuan adalah pada support 1.3523 (MagicR1). Kenaikan seterusnya pula dijangka akan ke paras resistance sekitar 1.3561 (MagicR2) sebelum harga terus mencari paras ketinggian yang baru untuk dagangan tahun ini pada chart USD/CAD sehingga mencecah sekitar 1.3615 (MagicR3).
Namun jika harga kembali menunjukkan tanda-tanda penurunan dan turun melepasi paras Magic Pivot semula, harga berkemungkinan menuju ke paras support 1.3434 (MagicS1) terlebih dahulu sebelum meneruskan penurunan menuju ke paras support lebih rendah sekitar 1.3377 (MagicS2). Sedikit lagi penurunan bakal menyentuh paras support 1.3339 (MagicS3) yang berada pada zon tumpuan harga pada chart USD/CAD.
 Terus pantau ekonomi semasa di Kanada dan juga perkembangan pada pasaran minyak mentah global yang menjadi faktor utama menggerakkan nilai matawang Loonie. Tentukan paras terbaik untuk posisi dagangan pada chart USD/CAD anda dengan berpandukan pada indicator Moshed Magic Line.

Paras support: 1.3431, 1.3377, 1.3339.
Paras resistance: 1.3523, 1.3561, 1.3615.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Bakal Bergelora Menjelang Mesyuarat FOMC Minggu Ini

Pelabur bakal berwaspada terhadap pergerakan US dolar di awal minggu ini sementara menantikan keputusan mesyuarat FOMC pada awal pagi Khamis yang dijangka akan menjadi acara kemuncak pasaran.
Pelabur masih belum melihat arah yang jelas bagi penetapan polisi oleh Federal Reserve (Fed) dengan percanggahan pendapat untuk melaksanakan pengurangkan pembelian aset atau terus mengekalkan polisi yang longgar.
Pengerusi Fed, Jerome Powell sebelum ini kekal dengan pendirian untuk polisi longgar walaupun kadar inflasi Amerika Syarikat (AS) catat peningkatan memberangsangkan.
Prestasi US dolar pada minggu lalu dilihat agak bercampur selepas pergerakan yang lemah dipaparkan pada penghujung minggu berbanding kelebihan di awal minggu.

Pada carta pasangan mata wang EUR/USD, harga mendatar dalam zon harga sekitar 50-60 pips sepanjang minggu lalu disokong pada paras 1.17500.
Walaupun harga bergerak di bawah paras halangan Moving Average 50 (MA50) pada Jumaat lalu untuk isyarat trend penurunan harga, namun masih belum melepasi bawah paras 1.17500.
 Dagangan pada awal minggu ini menyaksikan harga masih bergerak perlahan sedikit meningkat menguji paras 1.17800.
Sekiranya harga berjaya tembus di atas paras 1.1800, jangkaan kenaikan lebih tinggi akan diteruskan untuk menuju sehingga zon rintangan pada 1.19000 sebelum ini.
Sebaliknya untuk situasi penurunan harga pula, zon support 1.17000 akan diuji semula dan pelabur ingin melihat sama ada mampukah zon tersebut menyokong kenaikan semula harga seperti dagangan pada April lalu.
Pantau juga data-data ekonomi Eropah khususnya di Jerman yang akan diterbitkan sepanjang minggu ini dan berkemungkinan akan mempengaruhi pergerakan mata wang Euro.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Corak Kenaikan Gagal Diteruskan, GBP/USD Terjun Semula 100 Pips!

Pergerakan harga pada carta pasangan mata wang GBP/USD dilihat gagal mengekalkan corak kenaikan harga selepas harga menjunam semula pada sesi New York semalam.
Hal ini adalah berikutan faktor utama yang menjadi tumpuan iaitu data inflasi Amerika Syarikat (AS) yang diterbitkan meningkat ke paras tertinggi 13 tahun telah mengukuhkan US dolar berbanding mata wang utama lain.
Sentimen positif menjelang pembukaan ekonomi UK yang semakin hampir gagal menyokong Pound untuk mengekang asakan pengukuhan US dolar semalam.

Harga pada carta GBP/USD kembali menjunam ke paras 1.38000 setelah berlegar-legar di zon rintangan 1.39000 selama 2 hari.
Harga juga telah kembali turun semula di bawah paras halangan Moving Average 50 (MA50) pada rangka masa 1 jam memberi isyarat untuk permulaan trend bearish semula.
Pelabur bakal menjangkakan kejatuhan harga lebih rendah di bawah paras 1.38000 dan menguji semula paras sokongan minggu lalu sekitar 1.37400 sebelum menuju ke zon support 1.37000.
 Penurunan lebih rendah di bawah zon support tersebut akan mencatatkan paras terendah terbaru 5 bulan.
Sekiranya harga berjaya paparkan lonjakan semula melepasi halangan MA50, zon rintangan pada 1.39000 akan kembali diuji sekali lagi.
Melepasi halangan tersebut barulah akan memberi petunjuk lebih jelas untuk kenaikan lebih tinggi harga pada carta GBP/USD.
Kenaikan lebih tinggi bakal mendorong jangkaan harga untuk menuju ke zon SBR (support become resistance) tumpuan pada 1.40000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Inflasi CPI Zon-Eropah Meningkat 1.8%, Core Inflasi Kekal 0.9%

Harga pengguna Zon-Eropah (CPI inflation) meningkat ke paras 1.8% pada Januari berbanding kadar 1.1% yang dicatatkan pada bulan sebelum. Bacaan tahunan  juga berada di atas jangkaan pasaran 1.5% dan merupakan bacaan tertinggi sejak hampir empat tahun lalu.
Jika tidak mengambil kira harga makanan dan tenaga (minyak petrol dll), kadar tahunan CPI tidak berubah dari 0.9% dan sejajar dengan jangkaan pasaran.
Kenaikan kadar inflasi dalam harga ‘barangan perindustrian bukan-tenaga’ naik 0.5% dari 0.3% sebelum ini, manakala terdapat kejatuhan kecil dalam harga perkhidmatan dari 1.3% kepada 1.2% pada tempoh sama.
 Data utama dan kenaikan mendadak dalam bacaan tahunan akan menjadi perhatian ECB (European Central Bank), tetapi bank pusat Eropah ini dijangka akan mengekalkan nada ‘dovish‘ kerana masih tidak ada kenaikan meyakinkan dalam data inflasi utama.
‘Base effect’ akan terus memberi impak kepada data Februari, walaupun kesannya akan hilang. Base effects adalah paras kadar inflasi yang tinggi atau rendah pada bulan-bulan lepas yang mengganggu kadar inflasi semasa. Base effects boleh menyukarkan pihak bank pusat untuk mendapatkan bacaan inflasi yang tepat.
ECB masih dilihat sukar untuk membuat ‘tapering‘ dengan data yang semakin baik ketika ini. Kita masih menantikan ‘guidance‘ (panduan) dari pihak ECB dan dengan kenaikan inflasi-teras akan mengubah fikiran ECB dalam jangka pendek.


Ayat-Ayat Ini Tidak Akan Sesekali Keluar Dari Mulut Trader Berjaya. #3 Tu Paling Sembang!

1.“Dalam trading tiada langsung istilah rugi”
Rugi itu sebenarnya sebahagian daripada lumrah trading. Dalam forex trading, kebolehan untuk buat profit lebih dari loss yang akan menjadikan kita seorang trader berjaya.

 “Pengurusan masa langsung tidak penting”

Sebaiknya anda rancang jadual trading anda untuk jangka masa panjang. Masa entry dan exit yang betul akan mengurangkan risiko kebocoran modal trading.
3.“Saya boleh jangka hala tuju chart. Confirm 90% tepat!”
Ayat ini memang mustahil dan sukar untuk dipercayai. Nak tahu kenapa? Kerana ahli teknikal yang berjaya di dunia hanya berjaya menjangkakan pergerakan trend pada kadar di bawah 70%.

 “Pasaran tidak boleh bergerak terlalu tinggi mahupun terlalu rendah”

Ketidaktentuan pasaran tidak dapat dijangka oleh sesiapapun. Memetik kata-kata John Myanard Keynes, pasaran kadang-kala boleh menjadi sangat tidak rasional.

 “Saya perlukan platform yang benar-benar advanced untuk buat profit”

Platform yang luar biasa seperti chart yang advanced, signal, autotraders, news feeds mahupun apps, tidak akan menjanjikan anda apa-apa. Semuanya terletak pada ilmu yang ada pada diri sendiri.

 “Saya tahu segala ilmu tentang forex”

Walaupun ilmu yang anda ada sudah cukup untuk buka ‘kilang duit’, anda harus akur bahawa ada sesuatu di luar sana yang boleh menajamkan skills supaya keuntungan anda akan kekal konsisten. Setuju?

Lelaki Ini Sanggup Menghabiskan 5 Tahun Dari Hidupnya Semata-Mata Untuk Mengkaji Perkara Ini!


Adakah Ini Petanda Bank Pusat New Zealand Akan Turunkan Kadar Faedah?

Pengangguran di New Zealand mempamerkan peningkatan lebih tinggi daripada jangkaan pada suku ketiga tahun 2019 dan pertumbuhan pekerjaan yang perlahan telah menambah kepada tanda-tanda kelembapan ekonomi yang akan mendorong Reserve Bank of New Zealnd (RBNZ) untuk menurunkan kadar faedah selanjutnya.
Menurut data yang dikeluarkan oleh Statistik New Zealand, kadar pengangguran meningkat kepada 4.2% daripada 3.9% pada suku kedua dan jangkaan pada 4.1%.
Selain itu, perubahan pekerjaan menyusut lebih rendah kepada 0.2% daripada diunjurkan oleh pasaran pada 0.3% dengan bilangan penganggur meningkat sebanyak 6,000 kepada 115,000. Kadar penyertaan pekerja pula kekal tidak berubah pada 70.4% daripada dijangkakan pada 70.3%.
 Pengambilan pekerja semakin perlahan apabila pertumbuhan ekonomi menurun kepada 2%, menggalakkan inflasi untuk kekal berada di bawah titik sasaran RBNZ pada 1-3% untuk beberapa waktu.
Berikutan daripada itu, ia telah meningkatkan jangkaan terhadap pemotongan kadar faedah selanjutnya oleh bank pusat New Zealand pada minggu depan. Dolar New Zealand pula menjadi matawang yang paling lemah berbanding dolar USD dengan membawa penurunan kepada paras 0.6364.
Dengan majoriti penganalisis menjangkakan pemotongan dalam kadar faedah ke paras terendah yang baru oleh RBNZ, namun masih ada yang tidak pasti memandangkan terdapat peningkatan dalam upah dan pemulihan dalam pasaran perumahan di negara itu.
Inflasi upah tahunan New Zealand yang diukur dengan indeks kos buruh, meningkat kepada 2.4% pada suku ketiga 2019 daripada 2.1 yang direkodkan pada suku kedua. Upah dalam sektor awam meningkat kepada 3.0% lebih tinggi daripada 2.2% peningkatan sebelum ini.